title: Katherine Stephens

text: Vuonna 1920 Kate sai museon nilviäisten ja selkärangattomien merieläinten osaston kuraattorin viran. Hän järjesti useita näyttelyitä ja opetti luonnonhistoriaa paikallisille lapsille, joiden joukossa oli muun muassa Laurence Markham Huey. Kate vetäytyi eläkkeelle 1936 työskenneltyään lähes 30 vuotta museossa. Hän jatkoi simpukankuorten tutkimista vielä yli 90-vuotiaana. Kate ja Frank Stephensin kokoelmat lahjoitettiin museolle postuumisti 1955.


title: Mahamat Idriss

text: Mahamat-Koundja-Ouya Idriss (17. heinäkuuta 1942 Fort-Lamy, Tšad – 3. lokakuuta 1987) oli ranskalais-tšadilainen korkeushyppääjä.


title: Mahamat Idriss

text: Idriss edusti Ranskaa kolmissa olympialaisissa. Hän sijoittui korkeushypyssä 12:nneksi Rooman 1960 olympialaisissa tuloksella 203 cm ja yhdeksänneksi Tokion 1964 olympialaisissa tuloksella 209 cm. Méxicon 1968 olympialaisissa hän jäi karsintaan tuloksella 206 cm.


title: Mahamat Idriss

text: Ranskan mestaruuden 190-senttinen ja 75-kiloinen Idriss voitti vuosina 1960 ja 1961. Hän paransi Ranskan ennätystä kahdesti: heinäkuussa 1960 hän hyppäsi tuloksen 209 cm ja kesäkuussa 1961 tuloksen 210 cm. Jälkimmäinen säilyi Ranskan ennätyksenä neljä vuotta kunnes Gilbert Vallaeys ylti senttimetrin korkeammalle. Idriss ylitti näytöskilpailussa 211 cm sekä vuonna 1966 Tšadia edustaessaan 217 cm. Seuratasolla hän edusti ASS Fort-Lamy'ta.


title: Rakastunut bestman

text: Rakastunut bestman on yhdysvaltalainen komediaelokuva vuodelta 2008.


title: Rakastunut bestman

text: Elokuvan päähenkilöt Tom ("Patrick Dempsey") ja Hannah ("Michelle Monaghan") tutustuvat opiskelijajuhlissa ja melkein päätyvät vahingossa sänkyyn. Kymmenen vuotta myöhemmin Tom ja Hannah ovat hyviä ystäviä, mutta erilaisissa elämäntilanteissa: Tom harrastaa yhden yön suhteita kun taas Hannah on menossa naimisiin skotlantilaisen rikkaan Colinin (Kevin McKidd) kanssa. Hannah pyytää Tomia bestmanikseen. Silloin Tom tajuaa olevansa rakastunut Hannahiin ja päättää estää häät.


title: Rakastunut bestman

text: Elokuva on superrikkaiden maailmaan sijoitettu romanttinen komedia.


title: Maurice Fournier

text: Maurice Fournier (s. 18. tammikuuta 1933 Lassigny, Oise, Ranska) on entinen ranskalainen korkeushyppääjä.


title: Maurice Fournier

text: Fournier edusti Ranskaa kaksissa olympialaisissa. Hän sijoittui korkeushypyssä 11:nneksi Melbournen 1956 olympialaisissa tuloksella 196 cm ja 14:nneksi Rooman 1960 olympialaisissa tuloksella 200 cm.


title: Maurice Fournier

text: Ranskan mestaruuden 190-senttinen ja 83-kiloinen Fournier voitti vuosina 1959 ja 1963. Hän hyppäsi Ranskan ennätyksen neljä kertaa: Toukokuussa 1956 hän paransi Papa Gallo Thiamin kuusi vuotta vanhaa ennätystä kahdella senttimetrillä tuloksellaan 205 cm ja sivusi sitä toukokuussa 1960. Kesäkuussa 1960 hän hyppäsi uuden ennätyksen 206 cm ja kuukautta myöhemmin vielä 207 cm mutta menetti ennätyksen samassa kilpailussa Mahamat Idrissille. Seuratasolla Fournier edusti Racing CF:ää ja US Batillya.


title: Pääkköneniitti

text: Pääkköneniitti on harvinainen antimoni-arseenisulfidimineraali. Se on nimetty suomalaisen geologin, Veikko Pääkkösen mukaan. Mineraalin tyyppiesiintymä sijaitsee Seinäjoella, josta mineraali ensimmäisen kerran löydettiin.


title: Lolésio Tuita

text: Lolésio Tuita (15. heinäkuuta 1943 Hihifo, Wallis- ja Futunasaaret – 1995) oli ranskalainen yleisurheilija, jonka päälaji oli keihäänheitto.


title: Lolésio Tuita

text: Tuita edusti Ranskaa kaksien arvokilpailujen keihäänheitossa. Hän sijoittui Münchenin 1972 olympialaisissa 11:nneksi tuloksella 76,34 m – karsinnassa hän heitti tuloksen 78,78 m. Rooman EM-kilpailuissa 1974 hän karsiutui tuloksella 68,86 m.


title: Lolésio Tuita

text: Ranskan mestaruuden 182-senttinen ja 90-kiloinen Tuita voitti vuosina 1970, 1972, 1973 ja 1976.


title: Matti Hiltunen (jalkapalloilija)

text: Matti Hiltunen (s. 26. tammikuuta 1933 Kuopio) on entinen suomalainen jalkapalloilija.


title: Matti Hiltunen (jalkapalloilija)

text: Hiltunen nousi 1. divisioonassa pelanneen Kuopion Pallotovereiden edustusjoukkueeseen 17-vuotiaana 1950. Hän pelasi seurassa kuusi kautta, joista yhden mestaruussarjassa. Vuonna 1956 hän siirtyi hallitsevan mestarin Kiffenin riveihin. Hiltunen voitti pronssia samana vuonna, mutta kauden 1957 päätteeksi Kiffen putosi pääsarjatasolta ja hän siirtyi Kuopion Palloseuraan. KuPS voitti mestaruuden 1958 ja lisäksi Hiltunen sai yhden SM-hopean kahdeksan seurassa vietetyn kauden aikana. Urallaan Hiltunen ehti pelata 151 pääsarjaottelua, joissa hän teki 51 maalia. Urheilutoimittajain liitto valitsi hänet vuoden pelaajaksi 1954.


title: Matti Hiltunen (jalkapalloilija)

text: Maajoukkueessa Hiltunen pelasi 21 A-maaottelua, joissa hän teki viisi maalia. Hänellä on tilillään myös 15 B-maaottelua, mikä on enemmän kuin kellään suomalaispelaajalla.


title: Matti Hiltunen (jalkapalloilija)

text: Hiltusen isä Hannes ja poika Joni ovat myös SM-tason jalkapalloilijoita.


title: Pierre Ramadier

text: Pierre Ramadier (22. toukokuuta 1902 Lunel, Hérault, Ranska – 1983) oli ranskalainen seiväshyppääjä.


title: Pierre Ramadier

text: Ramadier saavutti Pariisin EM-kilpailuissa 1938 seiväshypyssä pronssia tuloksella 400 cm. Neljä vuotta aiemmin Torinon EM-kilpailuissa hän oli sijoittunut viidenneksi tuloksella 390 cm. Berliinin 1936 olympialaisissa hän sijoittui 17:nneksi tuloksella 380 cm ja Amsterdamin 1928 olympialaisissa hän karsiutui tuloksella 330 cm.


title: Pierre Ramadier

text: Ramadier voitti seiväshypyssä Ranskan-mestaruuden kaikkiaan 11 kertaa vuosina 1928–1932, 1934, 1936–1939 ja 1942. Hän hyppäsi Ranskan ennätyksen viidesti: 386 cm vuonna 1928, 396 cm vuonna 1929, 399 cm vuonna 1930 sekä 403,5 cm ja 407 cm vuonna 1931.


title: Aprilia RS 50

text: Aprilia RS 50 oli Aprilian vuonna 2011 julkistettu ns. street-mopo. Aprilia RS 50 oli ulkoisesti hyvin samanlainen kuin kevytmoottoripyörä-isoveljensä. Väritykset olivat joka vuosi samanlaiset.


title: Prudent Joye

text: Prudent Joye (s. 15. joulukuuta 1913 Roubaix, Nord, Ranska – 1. marraskuuta 1980) oli ranskalainen yleisurheilija, joka voitti Euroopan mestaruuden 400 metrin aitajuoksussa.


title: Prudent Joye

text: Joye edusti Ranskaa Berliinin 1936 olympialaisissa mutta ei vielä menestynyt; hän karsiutui alkuerissä sekä 400 metrin aitajuoksussa (aika 54,1) että 4 × 400 metrin viestijuoksussa (aika 3.15,2 oli Ranskan ennätys). Pariisin EM-kilpailuissa 1938 hän voitti aitajuoksussa kultaa ajalla 53,1 s ja sijoittui viestissä neljänneksi ajalla 3.18,3.


title: Prudent Joye

text: Joye voitti Ranskan mestaruuden 400 metrin aitajuoksussa vuosina 1936–1939, 1941 ja 1943 sekä 400 metrin juoksussa vuonna 1941. Hän teki 400 metrin aitajuoksussa Ranskan ennätyksen 53,4 s vuonna 1936 sekä 53,0 s pari viikkoa ennen vuoden 1938 EM-kilpailuja. Jälkimmäinen säilyi Ranskan ennätyksenä kahdeksan vuotta. Joye edusti CAF Paris -seuraa.


title: Lassi Hyvärinen

text: Lassi Hyvärinen (s. 1981 Pyhäselkä) on suomalainen runoilija.


title: Lassi Hyvärinen

text: Hyvärisen esikoisrunokokoelma "Riippuvat puutarhat" ilmestyi vuonna 2007. Hänen toinen runoteoksensa "Keisarin tie" ilmestyi vuonna 2012. Kolmas teos "Tuuli ja kissa" (2018) on Tanssiva karhu -palkintoehdokkaana. Hyvärinen on saanut useita työskentelyapurahoja, palkintoja ja palkintoehdokkuuksia. Hän voitti J. H. Erkon kirjoituskilpailun 2007 ja sai Kalevi Jäntin palkinnon 2012. Lisäksi Hyvärinen oli Helsingin Sanomien kirjallisuuspalkintoehdokas 2008 ja Runeberg-palkintoehdokkaana 2012.


title: Lassi Hyvärinen

text: Hyvärisen runoutta luonnehtivat erityisesti dadaismi ja kuvarunous.


title: Lassi Hyvärinen

text: Hyvärinen on lestadiolaistaustainen ja tunnetaan liikkeen kulttuurisuhteeseen kriitikkona.


title: Jacques Lévèque

text: Jacques Lévèque (1. marraskuuta 1917 Pariisi, Ranska – 15. marraskuuta 2013) oli ranskalainen yleisurheilija, joka saavutti Euroopan-mestaruuskilpailuissa hopeaa 800 metrin juoksussa.


title: Jacques Lévèque

text: Lévèque saavutti Pariisin EM-kilpailuissa 1938 hopeaa 800 metrin juoksussa uransa parhaalla ajalla 1.51,8. Hän hävisi Saksan Rudolf Harbigille 1,2 sekuntia. Lisäksi hän sijoittui 4 × 400 metrin viestijuoksussa neljänneksi ajalla 3.18,3.


title: Jacques Lévèque

text: Lévèque voitti Ranskan mestaruuden 800 metrin juoksussa vuonna 1938. Hän teki 500 metrin juoksussa Ranskan ennätyksen 1.03,5 vuonna 1937.


title: Rodriguesinluhtakana

text:
Rodriguesinluhtakana ("Aphanapteryx leguati") on sukupuuttoon kuollut lintu, joka pesi ainoastaan
Mauritiukselle nykyään kuuluvalla Rodriguesin saarella Intian valtameressä. Lintu nimettiin ranskalaisen luonnontieteilijä François Leguatin mukaan, joka saapui Rodriguesille kolmen vuoden ajaksi uskonvainoa paenneen hugenottiryhmän kanssa vuonna 1691. Leguatin lisäksi myös ranskalainen tutkimusmatkailija Julien Tafforet mainitsi linnun muistiinpanoissaan vuonna 1726. Ranskalainen ornitologi Alphonse Milne-Edwards luokitteli rodriguesinluhtakanan osaksi taksonomista jaottelua vuonna 1874.


title: Rodriguesinluhtakana

text: Rodriguesinluhtakana oli pyylevä, lentokyvytön lintu, jolla oli kirkkaanharmaa höyhenpeite. Luultavasti värivaikutelman aiheutti linnun hieno harmaavalkoinen täplitys, kuten sinisorsalla. Linnun nokka, silmänympärykset ja jalat olivat silmiinpistävän punaiset. Rodriguesinluhtakana oli kooltaan pienempi kuin läheinen sukulaisensa mauritiuksenluhtakana. Vahvan nokan koko ja muoto vaihtelivat paljon; joillakin nokka oli lyhyt ja lähes suora, kun toisilla se oli pitkä ja erityisen kaareva.


title: Rodriguesinluhtakana

text: On jäänyt epäselväksi, johtuiko edellä mainittu nokan koon ja muodon vaihtelu linnun sukupuolesta, yksilöllisestä vaihtelusta vai jopa ravinnon saatavuuden aiheuttamasta geneettisestä muutoksesta, kuten darwininsirkuilla. Leguatin muistiinpanojen perusteella on melko varmaa, että ainakaan hän ei huomannut naaran ja uroksen välillä erityisiä ulkonäöllisiä sukupuolieroja.


title: Rodriguesinluhtakana

text: Todennäköisesti rodriguesinluhtakana pesi pääosin saaren rannan läheisyydessä olleissa metsissä. Kooltaan suurempi ja huomiota herättävämmän näköinen rodriguezindodo pesi syvällä sisämaan metsissä, ja niitä nähtiinkin vielä rodriguesinluhtakanan sukupuuton jälkeen. Mikäli rodriguesinluhtakanan pesimisympäristö olisi ollut rodriguezindodon kaltainen, dodo olisi kuollut sukupuuttoon ennen luhtakanaa.


title: Rodriguesinluhtakana

text: Rodriguesinluhtakana käytti ravintonaan selkärangattomia eliöitä ja mahdollisesti pieniä selkärankaisia. Kilpikonnien pesintäkaudella lintu kaivoi esiin myös kilpikonnien munia ravinnokseen lisäten ruumiinsa rasvapitoisuutta. Dodon tavoin rodriguesinluhtakanalla näyttää olleen vuotuinen kierto, jolloin niiden ruumiin rasvapitoisuus vaihteli märkien ja kuivien kausien vaihtelevien ravintosaatavuuden mukaan.


title: Rodriguesinluhtakana

text: Rodriguesinluhtakanan ääntely oli yhteneväistä viheltelyä. Sen hälytyskutsu oli kuitenkin hikan kaltainen, katkonainen ääni.


title: Rodriguesinluhtakana

text: Leguat ja hänen kumppaninsa eivät löytäneet rodriguesinluhtakanan pesiä ja munia, joten tarkkaa pesimistapaa ei tiedetä.


title: Rodriguesinluhtakana

text: Ensimmäiset Rodriguesin asuttajat metsästivät rodriguesinluhtakanaa laajalti ruoaksi. Kilpikonnan munia ravinnokseen syöneiden lintujen rasva oli kirkkaanoranssia ja sitä pidettiin hyvänä apuna sairauksien parantumisvaiheessa. Rasvassa oli luultavasti paljon karoteenia kilpikonnanmunien keltuaisista. Leguat mainitsi, että lintua pyydettiin samalla tavalla kuin mauritiuksenluhtakanoja Mauritiuksella: punaisen kankaan nähdessään linnut hyökkäsivät sitä kohden ja olivat näin ollen helppo saalis ihmisille, joita ilman petoeläinten läsnäoloa kehittyneet linnut eivät osanneet pelätä. Vaikka rodriguesinluhtakana selvisikin 1700-luvulla saarelle vahingossa levinneistä rotista, joiden määrä oli moninkertaistunut Leguatin vierailuun mennessä, laji ei kestänyt ihmisten tehokasta metsästystä. Ranskalaisastronomi Alexandre Guy Pingrén raportti vuodelta 1763 kertoo, että rodriguesinluhtakana oli kuollut sukupuuttoon vuonna 1761. Linnusta ei ole jäänyt jäljelle muuta kuin kaksi kirjallista kuvausta ja suuri määrä subfossiilisia luita.


title: Roger Rochard

text: Roger Rochard (20. huhtikuuta 1913 Évreux, Eure, Ranska – 25. helmikuuta 1993) oli ranskalainen kestävyysjuoksija, joka voitti maansa ensimmäisen yleisurheilun Euroopan-mestaruuden Torinossa 1934.


title: Roger Rochard

text: Rochard voitti Torinon EM-kilpailuissa 1934 kultaa 5 000 metrin juoksussa Ranskan ennätyksellä 14.36,8. Neljä vuotta myöhemmin Pariisin EM-kilpailuissa hän sijoittui samalla matkalla kahdeksanneksi ajalla 14.55,6. Olympialaisissa hän ei menestynyt: Los Angelesin 1932 olympialaisissa hän keskeytti 5 000 metrin juoksun loppukilpailussa ja Berliinin 1936 kisoissa hän karsiutui alkuerissä ajalla 15.12,2.


title: Roger Rochard

text: Rochard voitti Ranskan mestaruuden 5 000 metrin juoksussa vuosina 1931, 1932, 1934 ja 1935. Hänen vuonna 1934 juoksemansa 5 000 metrin Ranskan ennätys pysyi voimassa heinäkuuhun 1948 saakka. Hän juoksi myös 3 000 metrillä Ranskan ennätyksen kahdesti: 8.36,2 vuonna 1933 ja 8.28,6 vuonna 1938.


title: Raphaël Pujazon

text: Raphaël Pujazon (12. helmikuuta 1918 Campillo, Espanja – 2000) oli ranskalainen yleisurheilija, jonka saavutti kansainvälisiä voittoja estejuoksussa ja maastojuoksussa.


title: Raphaël Pujazon

text: Pujazon voitti Oslon EM-kilpailuissa 1946 kultaa 3 000 metrin estejuoksussa uransa parhaalla ajalla 9.01,4. Hopealle sijoittunut ruotsalainen Erik Elmsäter hävisi hänelle lähes 10 sekunnilla. Samoissa kisoissa Pujazon sijoittui 5 000 metrin juoksussa kahdeksanneksi ajalla 14.46,8. Lontoon 1948 olympialaisissa hän keskeytti estejuoksun loppukilpailussa.


title: Raphaël Pujazon

text: Maastojuoksun MM-kisoja edeltäneen kansainvälisen maastojuoksukilpailun Pujazon voitti vuosina 1946 ja 1947. Lisäksi hän sijoittui toiseksi vuonna 1949 ja 21:nneksi vuonna 1950. Kaikissa noissa kisoissa Ranska voitti joukkuekilpailun.


title: Raphaël Pujazon

text: Pujazon voitti Ranskan mestaruuden 3 000 metrin estejuoksussa vuonna 1948, 5 000 metrin juoksussa vuosina 1941, 1942, 1944 ja 1946, 1 500 metrin juoksussa vuonna 1944 sekä maastojuoksussa vuosina 1944–1949. Hän paransi Ranskan ennätystä 2 000 metrin juoksussa aikaan 5.19,0 vuonna 1946 sekä 3 000 metrin juoksussa aikaan 8.25,7 vuonna 1941 ja 8.20,5 vuonna 1945. Estejuoksussa ei noihin aikoihin noteerattu virallisia ennätyksiä.


title: Raphaël Pujazon

text: Pujazon oli pituudeltaan 175-senttinen ja painoi kilpailuvuosinaan 61 kiloa.


title: Bernard Santona

text: Bernard Santona (10. marraskuuta 1921 Pontailler-sur-Saône, Côte-d'Or, Ranska – 1. helmikuuta 1978) oli ranskalainen pikajuoksija.


title: Bernard Santona

text: Santona voitti Oslon EM-kilpailuissa 1946 kultaa 4 × 400 metrin viestissä, jossa hän juoksi ensimmäisen osuuden ja Ranskan joukkueen loppuaika oli uusi Ranskan ennätys 3.14,4. Hän voitti Ranskan mestaruuden 400 metrin juoksussa vuonna 1947.


title: Mirja Puhakka

text: Mirja Annele Puhakka (s. 30. huhtikuuta 1955 Sippola) on entinen suomalainen hiihtosuunnistaja ja kolminkertainen maailmanmestari. Hän on myös kaikkien aikojen toinen suomalainen maailmanmestari ja MM-mitalisti lajissa. Hän edusti urallaan Anjalankosken Sippurastia.


title: Mirja Puhakka

text: Puhakka on saavuttanut urallaan hiihtosuunnistuksen MM-kisoissa yhteensä kuusi mitalia, joista puolet on kultaa ja puolet hopeaa. Mirjalla on myös viisi henkilökohtaista Suomen mestaruutta ja yksi viestissä.


title: Mirja Puhakka

text: Avesta, Ruotsi 1980:Aigen, Itävalta 1982:Lavarone, Italia 1984


title: Yves Cros

text: Yves Cros (5. lokakuuta 1923 Aigues-Vives, Hérault, Ranska – 22. maaliskuuta 1995) oli ranskalainen pika- ja aitajuoksija.


title: Yves Cros

text: Cros voitti Oslon EM-kilpailuissa 1946 kultaa 4 × 400 metrin viestissä, jossa hän juoksi toisen osuuden ja Ranskan joukkueen loppuaika oli uusi Ranskan ennätys 3.14,4. Henkilökohtaisessa päälajissaan 400 metrin aitajuoksussa hän sijoittui neljänneksi Ranskan ennätysajalla 52,6 s. Lontoon 1948 olympialaisissa hän sijoittui 400 metrin aitajuoksussa viidenneksi ajalla 53,3 s; välierissä hän juoksi uransa parhaan ajan 52,5 s. Brysselin EM-kilpailuissa 1950 hän karsiutui 400 metrin aitajuoksun välierissä ajalla 54,1 s.


title: Yves Cros

text: Cros voitti Ranskan mestaruuden 400 metrin aitajuoksussa vuosina 1944, 1946, 1947 ja 1949. Hän edusti Stade Français -seuraa.


title: Ctenochaetus truncatus

text: Ctenochaetus truncatus on Intian valtameressä elävä melko harvinainen välskärikala. Se muistuttaa ulkonäöltään keltasilmävälskäriä ("Ctenochaetus strigosus").


title: Ctenochaetus truncatus

text: Ctenochaetus truncatus kasvaa noin 15 cm pitkäksi. Se muuttaa väritystään kasvaessaan. Poikaset ovat aivan keltaisia, aikuisen yksilön vartalossa on vaalean sinisiä pilkkuja ruskealla pohjalla. Silmän ympärillä on auringonkukan keltainen rengas. Sillä on jopa 30 hammasta, jotka kasvavat monessa rivissä kuin harjan piikit.


title: Ctenochaetus truncatus

text: Ctenochaetus truncatus elää Malediivien ympäristössä ja muualla Intian valtamerellä. Sitä on tavattu 1-20 metrin syvyydestä riuttojen sisärinteiltä, usein suurikokoisten korallien joukosta.


title: Ctenochaetus truncatus

text:
Ctenochaetus truncatus elää yksitellen tai pienissä parvissa. Se on yksi rauhallisimmista välskärilajeista, ja sopii seura-akvaarioihin. Se voi joutua kiusaamisen kohteeksi, joten rauhalliset lajit ovat turvallisin valinta samaan akvaarioon.
Ctenochaetus truncatus syö luonnossa levää ja saa sen joukossa pieniä selkärangattomia. Akvaariossa se nyppii laseista ja kivistä levää, ja syö pohjalla mahdollisesti vellovaa levä- ja detritusmassaa, minkä lisäksi sille annetaan kasvis- ja äyriäispitoisia pakaste- ja kuivaruokia.
Sopiva lämpötila on 23 - 27° C.


title: Étienne Bally

text: Étienne Bally (17. huhtikuuta 1923 Vénissieux, Rhône, Ranska – 10. tammikuuta 2018) oli ranskalainen pikajuoksija. Hän saavutti kolme mitalia Brysselin EM-kilpailuissa 1950.


title: Étienne Bally

text: Bally sijoittui Oslon EM-kilpailuissa 1946 neljänneksi 100 metrin juoksussa ajalla 10,8 s. Brysselin EM-kilpailuissa 1950 hän voitti kultaa 100 metrillä ajalla 10,7 s sekä saavutti hopeaa 200 metrillä ajalla 21,8 s ja 4 × 100 metrin viestissä ajalla 41,8 s. Helsingin 1952 olympialaisissa hän sijoittui viestissä viidenneksi ajalla 40,9 s; alkuerissä Ranskan joukkue juoksi maansa ennätyksen 40,8 s. Helsingissä hän osallistui myös 100:n ja 200 metrin juoksuun sekä Lontoon 1948 olympialaisissa 200 metrin juoksuun mutta ei selviytynyt välieriin.


title: Étienne Bally

text: Bally voitti Ranskan mestaruuden 100 metrin juoksussa vuosina 1947 ja 1950 sekä 200 metrin juoksussa vuosina 1946, 1947, 1950 ja 1952. Heinäkuussa 1947 hän juoksi samana päivänä Ranskan ennätyksen sekä 100 metrillä (10,5 s) että 200 metrillä (21,6 s). Lokakuussa 1949 hän paransi 200 metrillä Ranskan ennätyksen aikaan 21,3 s.


title: Étienne Bally

text: Seuratasolla Bally edusti FC Lyonia. Hän oli pituudeltaan 170-senttinen ja painoi kilpavuosinaan 62 kiloa.


title: Pierre Gonon

text: Pierre Gonon (s. 4. helmikuuta 1924) on entinen ranskalainen pikajuoksija.


title: Pierre Gonon

text: Gonon saavutti Oslon EM-kilpailuissa 1946 hopeaa 4 × 100 metrin viestijuoksussa, jossa hän juoksi kolmannen osuuden ja Ranskan joukkueen loppuaika oli 42,0 s.


title: Raudanpuuteanemia

text: Raudanpuuteanemia on eräs anemian tyyppi, joka johtuu riittämättömästä raudan saannista tai imeytymisestä suhteessa sen poistumiseen. Elimistön raudanpuute johtaa siihen, ettei punasoluissa olevaa hemoglobiinia pystytä valmistamaan riittävästi. Raudanpuuteanemia on tyypiltään mikrosyyttinen anemia, mikä tarkoittaa, että punasolujen koko on poikkeavan pieni. Ne ovat myös normaalia kalpeampia johtuen niiden sisältämästä vähäisestä hemoglobiinimäärästä. Laboratoriokokeissa nämä näkyvät pieninä MCV (mean cell volume)- ja MCHC (mean cell hemoglobin concentration)-arvoina.


title: Raudanpuuteanemia

text: Raudanpuuteanemian yleisin aiheuttaja on raudan menetys verenvuodon vuoksi. Naisilla tämä johtuu useimmiten kuukautisvuodosta. Muita mahdollisia syitä ovat verenvuodot mahalaukusta, suolistosta tai peräpukamista. Raudanpuuteanemian oireita ovat muun muassa väsymys, kalpeus, hengästyminen, suun alueen kivut, korvien soiminen ja harvinaisempana pica-oire. Raudanpuuteanemian ensisijainen hoito on raudansaannin lisääminen esimerkiksi rautavalmisteita syömällä. Ravinnon paras raudan lähde on liha. C-vitamiini edistää raudan imeytymistä ravinnosta. Ferrosulfaatti on tehokkain ja halvin suun kautta annettavista rautalääkkeistä.


title: John Clements Wickham

text: John Clements Wickham (21. joulukuuta 1798 – 6. tammikuuta 1864) oli englantilainen meriupseeri ja tuomari. Hän toimi luutnanttina "HMS Beaglellä" sen toisella matkalla 1831–1836, johon myös Charles Darwin osallistui. "Beaglen" kolmannelle matkalle Wickhamistä tehtiin kapteeni ja "Beaglen" komentaja. Tuolla matkalla laiva teki useita hydrograafisia tutkimuksia Australian rannikolla.


title: John Clements Wickham

text: Vuonna 1839, "Beaglen" kolmannen matkan aikana, luutnantti John Lort Stokes huomasi luonnonpoukaman, jonka Wickham nimesi Charles Darwinin mukaan "Port Darwiniksi" (nyk. Darwin). Vuonna 1841 Wickham sairastui, ja loppuosa tutkimusmatkasta hoidettiin Stokesin alaisuudessa.


title: John Clements Wickham

text: Wickhamistä tuli myös ensimmäinen residentti Brisbanen Moreton Bayn alueella, jonka poliisimaistraattina () hän toimi vuosina 1843–1859. Hän toimi vuosina 1853-1859 myös hallituksen edustajana Moreton Bayn koloniassa. Hän muutti 1859 Etelä-Ranskaan, jossa asui kuolemaansa saakka.


title: Vetokoe

text: Vetokoe on materiaalien lujuuden määrittämisessä käytettävä koe. Vetokokeessa määrätyn muotoinen koesauva vedetään poikki. Vedettäessä mitataan koesauvan venymää ja normaalivoimaa. Vetokokeita käytetään materiaalien tutkimuksessa ja laadunvalvonnassa. Vetokokeen mittaustuloksena saadaan jännitys-venymäkuvaaja, jonka avulla voidaan määrittää mm. materiaalin kimmokerroin (Youngin moduuli), myötö- ja murtolujuus sekä murtovenymä.


title: Timo Tuppurainen

text:
Timo Tuppurainen (s. 1973) on suomalainen muusikko. Tuppuraisen instrumentit ovat sähkö- ja kontrabasso. Hän on soittanut muun muassa Lenni-Kalle Taipale Triossa vuosina 1995–1999, U-Street All Stars -yhtyeessä vuosina 2000–2004, Erja Lyytisen yhtyeessä vuosina 2003-2004 sekä Pipoka-yhtyeessä vuodesta 2000 lähtien. Nykyisiä orkestereita Tuppuraisella ovat muun muassa yhtyeet Hemma Beast, Kokko Quartet, Fusiotherapy, Arricone Big Band, Sin City, Antti Utriainen Expansion sekä The Blush.
Tuppurainen on toiminut teatterimuusikkona Kuopion Kaupunginteatterissa vuosina 1994–1995 sekä Suomen kansallisteatterissa vuosina 2003–2005 Reko Lundanin näytelmässä "Ihmisiä hyvinvointivaltiossa". Hän on myös säveltänyt teatterimusiikkia muun muassa Vantaan näyttämön ja Vihdin teatterin näytelmiin.


title: Timo Tuppurainen

text:
Timo Tuppurainen on valmistunut Sibelius-akatemian jazzmusiikin koulutusohjelmasta musiikin maisteriksi vuonna 2004.
Sitä ennen hän on opiskellut Oulunkylän pop/jazz-konservatoriossa vuosina 1992-1995.


title: Consilium

text: Consilium tai consilium principis oli Rooman valtakunnassa keisarien neuvonantajista koostuva neuvosto. Neuvosto perustui tasavallan aikaisten virkamiesten neuvostoihin ("consilium magistratuum"). Augustus ja hänen seuraajansa kutsuivat koolle neuvoston kun hän katsoi sen aiheelliseksi. Aluksi neuvosto koostui keisarin läheisistä ystävistä. Consiliumin tehtäviin kuului auttaa keisaria lakiehdotusten ja hallinnollisten käskyjen valmistelussa. Consilium toimi kuitenkin vain neuvoa-antavana elimenä ja keisarin ei ollut pakko noudattaa sen ehdotuksia. Ajan myötä consiliumin luonne muuttui. Hadrianus teki neuvostosta vakituisen ja sen jäsenyys oli elinikäinen. Hadrianuksen neuvostoon kuului juristeja, tärkeitä virkamiehiä ja senaattoreja. 200-luvulla consilium oli omaksunut ne tehtävät jotka aikaisemmin olivat kuuluneet senaatille.


title: HMS Ceres (D59)

text: HMS Ceres oli Britannian kuninkaallisen laivaston "Ceres"-luokan (osa C-luokkaa) kevyt risteilijä, joka palveli toisessa maailmansodassa ilmatorjuntaristeilijänä.


title: HMS Ceres (D59)

text: "HMS Ceres" liitettiin palvelukseen otettaessa 6. Kevyt risteilijäviirikköön, jonka mukana alus palveli Itämerellä marraskuusta 1918 toukokuuhun 1919.


title: HMS Ceres (D59)

text: "HMS Ceres" siirrettiin 1919 3. Risteilijäviirikköön, jonka mukana alus siirtyi Välimeren laivastoon. "HMS Ceres" oli Mustalla merellä 1920. Alus oli huollossa siten, että se palasi palvelukseen marraskuussa 1920 ja syyskuussa 1922. Alukseen lisättiin 1922 kaksi kaksi paunaista yksiputkista tykkiä. "HMS Ceres" törmäsi huhtikuussa 1923 Yhdysvaltalaisen hävittäjän "USS Foxin" kanssa Bosporin salmen suulla vaurioituen pahoin. Alus palasi Välimereltä Englantiin 1927 liittyen samalla Kotilaivastoon. Alus oli huollossa 1929-1931, minkä jälkeen se siirrettiin reserviin. Alus kuitenkin palasi palvelukseen jo 1932 ja liitettiin Välimeren laivastoon. "HMS Ceres" palasi reserviin 27. marraskuuta samana vuonna.


title: HMS Ceres (D59)

text: Toisen maailmansodan syttyessä "HMS Ceres" palasi palvelukseen 11. Risteilijäviirikköön ja aloitti meriliikenteen valvonnan Tanskan salmessa Islannin ja Grönlannin välissä osana Islantiin sijoitettua Pohjanmeren partio-osastoa ().


title: HMS Ceres (D59)

text: "HMS Ceres" siirrettiin tammikuussa 1940 Harland and Wolffin telakalle Belfastiin Pohjois-Irlantiin Välimerelle siirtoa varten tehtäviin muutostöihin. Alus siirrettiin 15. helmikuuta Devonportin laivastotukikohdasta Maltalle. Maaliskuussa alus teki meriliikenteen valvontapurjehduksia Joonianmerellä ja Kreikan edustalla. Osana tehtävän suoritusta se pysäytti aluksia ja tarkasti niiden lastin samoin kuin saattoi omia saattueita.


title: HMS Ceres (D59)

text: "HMS Ceres" liitettiin huhti-toukokuussa 1940 Itäiseen laivastoon kotisatamanaan Singapore. Meriliikenteen valvonta tehtävät jatkuivat aluksella Hollannin Itä-Intian edustalla. Alus siirrettiin kesäkuussa Intian valtamerelle tukikohtanaan Colombo ja edelleen Bombay. Intian valtamerellä "HMS Ceres" saattoi pääasiassa tankkereita Persian lahdelta Adeniin. Itäisen laivaston siirtyessä Brittiläiseen Itä-Afrikkaan "HMS Ceresin" kotisatamaksi tuli Mombasa.


title: HMS Ceres (D59)

text: "HMS Ceres" saattoi aluksia Durbanin ja Kapkaupungin välisellä reitillä. Osan aikaa alus Seychelleillä etsimässä saksalaisia kaappareita, jotka aiheuttivat alueella tuhoa. Alus oli 4.-9. elokuuta 1940 evakuoimassa siviileitä Brittiläisestä Somalimaasta Adeniin Italian hyökättyä alueelle ja avustamassa joukkojen evakuointia Berberasta.


title: HMS Ceres (D59)

text: Risteilijät "HMS Ceres", "HMS Hawkins" ja "HMS Capetown" ja hävittäjä "HMS Kandahar" saartoivat helmikuussa 1941 Kisimajun sataman hyökättäessä Italian Somalimaahan, joka lopulta johti Brittiläisen Somalimaan vapauttamiseen maaliskuussa. Alus vapautti vangitut brittiläiset merimiehet Bravasta ja toimitti heidät Mombasaan. "HMS Ceres" siirrettiin huollettavaksi telakalle Colomboon.


title: HMS Ceres (D59)

text: "HMS Ceres" saattoi 1. tammikuuta 1942 yhdessä sluuppi "HMS Bridgewaterin" kanssa saattue WS14 Englannista Etelä-Afrikkaan ja edelleen Lähi-itään. Alus vietti seuraavat kuukaudet Persian lahdella, mistä se palasi Simonstowniin telakalle. Kolmen kuukauden telakalla olon aikana alukseen asennettiin kuusi 20 millimetrin ilmatorjuntatykkiä, jolloin se muuttui ilmatorjuntaristeilijäksi muiden C-luokan alusten tapaan.


title: HMS Ceres (D59)

text: Palvelukseen palattuaan "HMS Ceres" palveli Adenissa ja otti osaa Djiboutin valtaukseen. Tämän jälkeen alus oli saattuepalveluksessa Adenista Durbaniin. Alus palasi lokakuussa 1943 kotivesille ja kotisatamaksi muuttui Devonport.


title: HMS Ceres (D59)

text: Normandian maihinnousuun saakka alus palveli tukikohta-aluksena Dartmouthissa. Huhti-toukokuussa 1944 alukseen asennettiin tutkat 290 sekä 273 ja kolme tuumainen ja yksiputkiset kaksinaulaiset korvattiin kahdeksalla yksiputkisella 20 millimetrin ilmatorjuntatykillä. "HMS Ceres" liitettiin Yhdysvaltain TF124:ään lippulaivaksi Normandian maihinnousun ajaksi. Alus osallistui Normandian maihinnousuun.


title: HMS Ceres (D59)

text: "HMS Ceres" siirrettiin sodan päätyttyä reserviin ja se toimi majoitus/tukikohta-aluksena Portsmouthissa. Alus myytiin 5. huhtikuuta 1946 ja siirrettiin 12. heinäkuuta Hughes Bolkowille Blythiin.


title: HMS Calcutta (D82)

text: HMS Calcutta oli Britannian kuninkaallisen laivaston "Carlisle"-luokan (osa C-luokkaa) kevyt risteilijä, joka palveli toisessa maailmansodassa ilmatorjuntaristeilijänä. Alus valmistui liian myöhään osallistuakseen ensimmäiseen maailmansotaan.


title: HMS Calcutta (D82)

text: "HMS Calcutta" liitettiin käyttöön otettaessa 8. Kevyt Risteilijäviirikkön lippulaivaksi Pohjois-Amerikan ja Länsi-Intian asemille. Alus oli huollossa toistuvasti ja palasi huolloista lippulaivaksi kesäkuussa 1921, syyskuussa 1923 ja toukokuussa 1926.


title: HMS Calcutta (D82)

text: "HMS Calcutta" kutsuttiin kotiin ja poistettiin käytöstä marraskuussa 1927. Aluksella ollut miehistö siirrettiin "HMS Despatchille". "HMS Calcutta" otettiin 18. syyskuuta 1929 uudelleen palvelukseen 6. Risteilijäviirikön lippulaivana Afrikan asemalle. "HMS Calcutta" poistettiin uudelleen palveluksesta 1931 ja siirrettiin reserviin.


title: HMS Calcutta (D82)

text: "HMS Calcutan" reservissä olo ei ollut kuitenkaan pelkkää toimettomuutta, vaan se suoritti erilaisia tukitoimintoja kuten majoitusta. Alus siirrettiin 1938 Chathamin telakalle ilmatorjuntaristeilijäksi muuttamista varten. Muutostyöt valmistuivat heinäkuussa 1939.


title: HMS Calcutta (D82)

text:
"HMS Calcutta" palveli Humberin osastossa. Alus osallistui Norjan taisteluihin huhtikuusta 1940, kunnes siirrettiin toukokuussa Ranskan rannikolle tukemaan Dunkerquen evakuointia, jonka aikana alus evakuoi 1856 sotilasta.
"HMS Calcutta" oli 25. kesäkuuta 1940 yhdessä Kanadan laivaston hävittäjien "HMCS Fraserin" ja "HMCS Restigouchen" kanssa evakuoimassa Bordeauxista saarroksiin jääneitä 4000 pakolaista. Alusten saapuessa "HMS Calcutta" ja "Fraser" törmäsivät kovassa merenkäynnissä, jolloin "Fraser" hajosi kolmeen osaan. Törmäyksessä "HMS Calcutalla" sai surmansa 19 miehistönjäsentä ja "Fraserin" upotessa menetti henkensä 45 miehistönjäsentä.


title: HMS Calcutta (D82)

text: "HMS Calcutta" siirrettiin elokuun lopulla Välimeren laivastoon Aleksandriaan osana operaatio Hatsia yhdessä "HMS Illustriousin" ja "HMS Coventryn" kanssa.


title: HMS Calcutta (D82)

text: Italian armeijan hyökättyä Egyptiin Välimeren laivasto suoritti maavoimien tukemiseksi useita rohkeita hyökkäyksiä Italian maavoimien varikkoja ja joukkojen keskittymiä vastaan. Laivasto-osasto, jossa olivat taistelulaiva "HMS Valiant", tukialus "HMS Illustrious", raskas risteilijä "HMS Kent", ilmatorjuntaristeilijät "HMS Calcutta" ja "HMS Coventry" sekä seitsemän hävittäjää, hyökkäsi 16. syyskuuta Benghaziin.


title: HMS Calcutta (D82)

text: "HMS Calcutta" oli saattuepalveluksessa Välimerellä ja osallistui maaliskuussa 1941 Matapanin taisteluun.


title: HMS Calcutta (D82)

text: Alus upposi 1. kesäkuuta 1941 osallistuessaan Kreetan evakuointeihin ilmahyökkäyksessä noin 100 merimailia Aleksandriasta. Aluksen miehistö evakuoitiin "HMS Coventryyn".


title: Oikeudenala

text: Oikeudenala eli oikeusala on oikeusjärjestyksen osa, joka yhdessä toisten oikeudenalojen kanssa jäsentää oikeusjärjestelmän rinnakkaisiin alueisiin. Oikeusajattelussa oli 1800-luvulla keskeistä erottelu subjektiiviseen oikeuteen ja objektiiviseen oikeuteen. Subjektiivinen oikeus antaa toimintamahdollisuuksia oikeussubjekteille ja objektiivisen oikeuden keskeinen piirre on sen yhteys valtiolliseen vallankäyttöön. Tältä pohjalta on syntynyt jako valtion ja kansalaisten suhteita käsittelevään julkisoikeuteen ja kansalaisten keskinäisiä suhteita sääntelevään yksityisoikeuteen. Julkisoikeus ja yksityisoikeus jakaantuvat osa-alueiksi eli kapeiksi yksityiskohtaisiksi oikeudenaloiksi.


title: Oikeudenala

text: Oikeusalojen sisällä tapahtuu usein jäsentymistä yhä tarkempiin erityisaloihin, jolloin oikeusjärjestelmän johdonmukaisuus saattaa kärsiä. Sama vaara tulee esiin myös silloin, kun kahdella eri oikeudenalalla tarkastellaan samaa tai samantyyppistä oikeudellista kysymystä, ja päädytään erilaiseen ratkaisuun antamalla erilainen painoarvo eri tekijöille.


title: Pargasiitti

text: Pargasiitti on inosilikaattien ryhmään kuuluva mineraali. Se on löydetty ensimmäisen kerran Paraisilta, jonka mukaan se on saanut nimensä.


title: Pargasiitti

text: Pargasiittia esiintyy korkean lämpötilan metamorfisissa kivissä ja karsikivien kontaktiaureoleissa syväkivi-intruusioiden ympärillä. Sitä esiintyy myös andesiittisissa vulkaniiteissa ja muuttuneissa ultramafisissa kivissä.


title: Vjatsko

text: Vjatsko (Wlatzko von Polotzk) Koknesin (Kokenhusen, Kukenois) ruhtinas taisteli saksalaisia ristiretkeläisiä vastaan, mutta joutui häviölle ja kuoli 1224 Tarton linnan valtauksen yhteydessä.


title: Vjatsko

text: 1199 Liivinmaan kolmanneksi piispaksi vihittiin Albert von Buxhoevden (Albert de Bekeshovede). Hänen kunnianhimonsa niin kristinuskon levittämisessä kuin Liivinmaan valloittamisessa kasvoi nopeasti ja oli alusta lähtien selvää, että hänen valloitussuunnitelmansa johtaisivat hankaukseen idässä slaavien, etelässä liettualaisten ja pohjoisessa tanskalaisten kanssa. Albertin mukana seurasi liuta sukulaisia sekä muita ristiretkiaatteesta innostuneita saksalaisia ja kun hän kesällä 1200 purjehti Väinäjoen suulle, oli hänellä mukanaan 23 laivaa ja 500 ristiretkeläistä. Myöhemmin ristiretkeläisistä muodostui kalparitaristo.


title: Vjatsko

text: Venäläiset Polotskin ja Novgorodin ruhtinaat olivat 1180-luvulla perustaneet vasallivaltioikseen Gerziken ja Koknesen ruhtinaskunnat. Koknesen ruhtinaaksi tuli Vjatsko, jonka isäksi mainitaan joko Polotskin ruhtinas Vsevolod Glebovits tai Boris Davidovits, Polotskin ruhtinas . Selvää joka tapauksessa on, että Vjatskolla oli läheiset välit Polotskin ruhtinaisiin.


title: Vjatsko

text: Piispa Albertin ristiretkijoukot valtasivat Kuknesin 1205 ja Vjatskon oli annettava puolet alueestaan piispalle. Epäonnistuneen kapinan jälkeen 1209 piispa valtasi Koknesin kokonaan ja ryhtyi rakentamaan vanhan puulinnan paikalle kivistä linnaa. Samalla nimeksi vakiintui saksalainen muoto Kokenhausen.


title: Vjatsko

text: Kun Vjatsko joutui 1208 riitaan ritari Danielin kanssa, Daniel valtasi Koknesin linnan yllättämällä nukkuvat vartijat ja vangitsivat ruhtinaan. Piispa Albert teki sovinnon riitelijöiden kanssa mutta toki muistutti ruhtinasta tämän lupauksesta luovuttaa puolet Kuknesista ristiretkeläisille. Lisäksi piispa lähetti ruhtinaan mukana kaksikymmentä vahvaa miestä rakentamaan tämän linnaa. Vjatsko kuitenkin surmasi suurimman osan näistä miehistä ja ryhtyi puuhaamaan Riian valloitusta. Tällöin Albert kokosi suuren ristiretkiarmeijan kaupunkia puolustamaan. Vaivojen palkaksi miehille luvattiin täydellinen synninpäästö ja iankaikkinen elämä. Huomattuaan jäävänsä alivoimaisiksi Kuknesin miehet ja heidän kanssaan liittoutuneet venäläiset luopuivat sotaretkestä ja polttivat linnansa. Vjatko pakeni, "eikä enää koskaan palannut vasallikuntaansa."


title: Vjatsko

text: 1223 venäläiset hyökkäsivät Viroon. Kun joukot lähestyivät Tarttoa, kaupungin asukkaat lähettivät heille suuria lahjoja, luovuttivat venäläisille kalparitarit ja pyysivät apua latinalaisia (saksalaisia) vastaan. Tämä aiheutti sen, että kalparitarit ryhtyivät piirittämään Tarttoa ja taistelivat sen omistuksesta viiden päivän ajan. Saksalaisten poistuttua tuloksettoman piirityksen jälkeen novgorodilaiset lähettivät apuvoimia paikalle. Vjatsko sai mukaansa kaksisataa miestä sekä ylivallan Tartossa sekä muilla seuduilla, jotka onnistui valtaamaan.


title: Vjatsko

text: 1224 kalparitarit piirittivät Tarton linnan. Henrikin Liivinmaan kronikka antaa tarkan kuvauksen sotatapahtumista. Saksalaisten parempi aseistus käänsi voiton lopulta heidän edukseen. Linnan vallanneet saksalaiset, lätit ja liiviläiset aloittivat teurastuksen ja alkoivat "heti surmata linnan väkeä, sekä miehiä että joitakin naisia, eivätkä he armahtaneet heitä, niin että surmattuja oli yli tuhat". Myös kaikki linnaa puolustaneet kaksisataa venäläistä surmattiin, joukossa ruhtinas Vjatsko.


title: Vjatsko

text: Koknesin läänitys kulki naislinjaa pitkin Vjatskon jälkeläisille von Tiesenhauseneille. Vjatskon tytär Sofia oli kahdesti naimisissa. Ensimmäinen mies oli ritari Teodericus Henrikinpoika Kokenhusen (k. 1245–54) ja toinen Bernardus de Hoya (k. 1254) Ensimmäisestä avioliitosta syntyneen tyttären Sofian puoliso oli Johan von Tiesenhausen. Heidän poikansa Johan von Tiesenhausen riitautui Kokenhausin taistelun johdosta arkkipiispa Friedrich von Bernsteinin kanssa ja menetti Kokenhusin läänityksen niin kauaksi aikaa, kuin arkkipiispa oli elossa.


title: V. E. Törmänen

text: Vilho Edvard (V. E.) Törmänen (sukunimi aik. Kyrö; 12. huhtikuuta 1886 Inari – 3. kesäkuuta 1967 Lohja) oli suomalainen kansakoulunopettaja ja kirjailija.


title: V. E. Törmänen

text: Törmänen valmistui opettajaksi Kajaanin seminaarista 1909 ja toimi kansakoulunopettajana ensin Rovaniemellä 1909–1910 sekä 1912–1918 ja sitten Vihdissä 1921–1930. Viimeksi hän oli opettajana Lohjalla 1930–1947. Törmänen oli myös päätoimittajana Keski-Pohjanmaa -lehdessä 1919–1921 ja Länsi-Uusimaa-lehdessä 1935–1937. Törmäsen ja hänen puolisonsa Liina Halvarin poika, pastori ja reservin vänrikki Onni Törmänen, kaatui talvisodassa maaliskuussa 1940 joukkueenjohtajana Turkinsaaressa.


title: V. E. Törmänen

text: Törmänen aloitti kirjoittamisen jo opiskellessaan Kajaanin seminaarissa. Hänen 1925 ilmestynyt esikoisromaaninsa "Mestarit" sijoittui lappilaiseen Juutuan kylään. Törmäsen tunnetuin teos, runokokoelma "Tunturilauluja" ilmestyi 1925 ja sai hyvän vastaanoton. Säveltäjä Yrjö Kilpinen sävelsi kokoelman runoista 12 kappaletta muun muassa runot "Jänkä", "Vanha kirkko", "Laululle" ja "Tunturille". Runokokoelma käännettiin myös ruotsiksi ja saksaksi.


title: V. E. Törmänen

text: Törmänen joutui kuitenkin tahtomattaan mukaan 1920-luvun kirjallisiin taisteluihin kun professori Edvin Flinck (Linkomies) kritisoi samaan aikaan ilmestyneitä Tulenkantajat-ryhmään kuuluneiden runoilijoiden runokokoelmia ja piti Törmäsen Tunturilauluja-kokoelmaa niitä parempana. Kun Törmäsen toinen runokokoelma "Elämän korpi" ilmestyi 1928, Tulenkantajiin kuulunut Lauri Viljanen kirjoitti siitä murskaavan arvostelun jossa hän vertasi kokoelman runoja viikkolehtien palstoilla julkaistuihin ""runollisiin rikkaruohoihin"". Törmänen joutui tämän jälkeen julkaisemaan lähes kaikki teoksensa omakustanteina sillä kustantajat eivät halunneet niitä julkaista. Tätä tilannetta hän kuvasi itse 1956 ilmestyneessä omakustanteessa "Harkittu "murha"". Törmänen joutui omasta mielestään Tulenkantajien ""klikkiterrorin kohteeksi"".


title: Marco Donadel

text: Marco Donadel (s. 21. huhtikuuta 1983 Conegliano, Italia) on italialainen jalkapalloilija. Hän pelaa Serie A:n Fiorentinassa.


title: Marco Donadel

text: Donadel on pelipaikaltaan keskikenttäpelaaja. Hän pelaa yleensä puolustavassa roolissa.


title: Marco Donadel

text: Donadel on Milanin kasvatti. Milanin edustusjoukkueessa hän debytoi vuonna 2000. Vuosina 2002–2005 Donadel oli lainassa Leccessä, Parmassa, Sampdoriassa ja Fiorentinassa. Vuonna 2005 hän siirtyi Fiorentinaan pysyvästi.


title: Marco Donadel

text: Donadel saavutti Italian riveissä pronssia 2004 olympiaturnauksessa. Hän voitti Italian riveissä lisäksi alle 21-vuotiaiden EM-kultaa vuonna 2004.


title: Riccardo Montolivo

text: Riccardo Montolivo (s. 18. tammikuuta 1985 Caravaggio) on italialainen jalkapalloilija, pelipaikaltaan keskikenttäpelaaja. Hän on pelannut kesäkuusta 2012 lähtien AC Milanin riveissä.


title: Riccardo Montolivo

text: Montolivo on Atalantan kasvatti. Atalantan edustusjoukkueessa hän debytoi vuonna 2003. Vuonna 2005 Montolivo siirtyi Fiorentinaan. hän debytoi vuonna 2007.


title: Riccardo Montolivo

text: Montolivon ensimmäinen A-maaottelu Italian maajoukkueessa oli vuonna 2007.


title: Riccardo Montolivo

text: EM-kisoissa 2012 välierässä Saksan maajoukkuetta vastaan Montolivo vapautti upealla kaaripallollaan Mario Balotellin läpiajoon. Tämä viimeisteli paikasta Italialle 2-0 -johdon. Peli päättyi Italian 2-1 -voittoon. Loppuottelussa Italia hävisi kuitenkin Espanjalle 4-0.


title: Riccardo Montolivo

text: Montolivo on pelannut 66 maaottelua ja tehnyt niissä kaksi maalia.


title: Augusto Boal

text: Augusto Boal (16. maaliskuuta 1931 Rio de Janeiro, Brasilia – 2. toukokuuta 2009 Rio de Janeiro) oli brasilialainen poliitikko, teatterintekijä, tutkija ja uudistaja, jonka kehittämistä teatterimenetelmistä tunnetuimmat ovat Forum-teatteri, Näkymätön teatteri sekä Lakiasäätävä teatteri. Boalin filosofiassa korostui ajatus teatterin ja taiteen yksilöä ja yhteisöä voimaannuttavista mahdollisuuksista. Hän loi käsitteen "sorrettujen teatteri", jonka menetelmät tähtäävät sortoa kokevan yhteisön tai yksilön aseman parantamiseen tai sorron tunnistamiseen. Boalin menetelmissä katsoja ei yleensä ole passiivinen vastaanottaja, vaan pikemminkin keskusteleva osallistuja.


title: Vilho Ylönen (kirjailija)

text: Taavi Vilho Ylönen (31. joulukuuta 1881 Kuopio – 19xx) oli suomalainen kansakoulunopettaja ja kirjailija. Hän käytti nimimerkkiä "Taavetti Sylvesteri".


title: Vilho Ylönen (kirjailija)

text: Ylösen vanhemmat olivat pika-ajuri Aatu Ylönen ja Agaata Sofia Karttunen. Hän valmistui kansakoulunopettajaksi Kajaanin seminaarista 1908.


title: Vilho Ylönen (kirjailija)

text: Vilho Ylönen oli naimisissa vuodesta 1915 opettaja Matilda Penttisen kanssa.


title: Tea Latvala

text: Tea Reetta Susanna Latvala (s. 18. lokakuuta 1977 Kurikka) on visuaalisen viestinnän ammattilainen. Hän on valmistunut Taideteollisesta korkeakoulusta taiteen maisteriksi vuonna 2007. Hän oli toinen juontajista 2008 Nelosella nähdyssä ohjelmassa G-piste.


title: Oskari Uutela

text: Oskari Uutela (17. syyskuuta 1893 Uurainen – 17. joulukuuta 1977 Anjalankoski) oli suomalainen kansakoulunopettaja ja kirjailija.


title: Oskari Uutela

text: Uutela valmistui kansakoulunopettajaksi Kajaanin seminaarista vuonna 1917 ja toimi sitten opettajana Miehikkälässä ja Sippolassa. Opettajauransa alussa hän toimi opettajana Kiuruveden Luupuveden koulussa, josta hän löysi tulevan puolisonsa. Hän meni naimisiin Lapinniemen tyttären Hilda Säisän kanssa. Heille syntyi neljä poikaa: Seppo, Ahti, Kauko ja Esko, joka kuoli nuorena ammusräjähdyksessä Niinisalossa 3. joulukuuta 1943. Uutela oli innokas radio- ja esperantoharrastaja Sippolassa ollessaan (1923). Hän oli myös ahkera kuoromies. Elämänsä loppupuolen hän asui omakotitalossa Myllykoskella.


title: Oskari Uutela

text: Uutelan hiihtoaiheinen urheiluromaani "Voittajan latu vie olympialaisiin" kuvasi Riku Hakala -nimisen köyhän maalaispojan tietä kahden olympiakultamitalin voittajaksi. Kirjassa kuvattujen talviolympialaisten esikuvana olivat vuoden 1936 Garmisch-Partenkirchenin talviolympialaiset, joissa Kalle Jalkanen hankki Suomelle kultamitalin viestihiihdossa.


title: Oskari Uutela

text: "Uuteen maahan" -niminen romaani kuvaa suomalaisten tuloa ja asettumista Suomenniemelle.


title: Andreapolin piiri

text: Andreapolin piiri () on paikallinen itsehallintoalue Tverin alueen länsiosassa Venäjällä. Vuonna 1927 perustetun piirin pinta-ala on 3 051 neliökilometriä ja asukkaita on 14 000 henkeä (vuonna 2009).


title: Andreapolin piiri

text: Piirin hallinnollinen keskus on Andreapolin kaupunki. Lisäksi siihen kuuluu 7 maalaiskuntaa:


title: Andreapolin piiri

text: Piiri on perustettu vuonna 1927 Leninin piirin nimellä. Vuonna 1928 sen keskus siirrettiin Hotilitsyn kylästä Andreapolin kaupunkiin. Nykyisen nimensä piiri sai vuonna 1965. Sen kautta kulkee Bologojen ja Velikije Lukin välinen rautatie. Seudulla on metsäteollisuutta ja Andreapolin posliinitehdas. Maatalous on keskittynyt maidon ja lihan tuotantoon.


title: Stevan Jovetić

text: Stevan Jovetić (, s. 2. marraskuuta 1989 Titograd, Montenegron stv, Jugoslavian sltv) on montenegrolainen jalkapalloilija. Hän pelaa hyökkääjänä AS Monacossa. Hän pelaa myös Montenegron maajoukkueessa.


title: Stevan Jovetić

text: Jovetić on pelipaikaltaan hyökkääjä, mutta voi pelata myös keskikentällä hyökkäävässä roolissa.


title: Stevan Jovetić

text: Jovetićin kasvattajaseuroja ovat montenegrolainen Mladost ja serbialainen Partizan. Ammattilaisuransa hän aloitti edustamalla Partizania vuosina 2006–2008. Jovetić voitti Partizanin riveissä Serbian-mestaruuden ja Serbian cupin vuonna 2008. Hän siirtyi Fiorentinaan vuonna 2008 8 miljoonan euron siirtosummalla.


title: Stevan Jovetić

text: Vuonna 2013 Jovetić siirtyi Manchester Cityyn 25,8 miljoonan punnan eli lähes 30 miljoonan euron siirtosummalla. Kesällä 2015 hän siirtyi lainalle milanolaiseen Interiin.


title: Stevan Jovetić

text: Jovetić on ollut vakiopelaaja vuonna 2007 perustetussa Montenegron maajoukkueessa. Hän on pelannut myös alle 21-vuotiaiden maajoukkueessa. Jovetić oli mukana Montenegron historian ensimmäisessä maaottelussa Unkaria vastaan 24. maaliskuuta 2007 tullen vaihdosta kentälle 84. peliminuutilla.


title: Rinspeed

text: Rinspeed on sveitsiläinen autonvalmistaja, jonka on perustanut Frank Rinderknecht vuonna 1979.


title: Rinspeed

text: Yritys on jokavuotinen esittelijä Geneven autonäyttelyssä. Sen alaa ovat konseptiautot sekä muiden automerkkien kuten Lotuksen ja Porschen modifiointi ja "tuunaus". Yritys ei varsinaisesti pyri suurtuotantoon.


title: Rinspeed

text: Erityisiä Rinspeedin luomuksia ovat "sQuba" ja "Splash", jotka ovat amfibiomalleja, maakaasukäyttöinen "Swarowskin kristallein" koristeltu "Bedouin" sekä vuonna 2009 lanseerattu "iChange"-sähköäuto, jossa on litiumioniakku ja jonka 150 kilowatin sähkömoottori lupaa huippunopeudeksi 220 kilometriä tunnissa.


title: Belyin piiri

text: Belyin piiri () on paikallinen itsehallintoalue Tverin alueen eteläosassa Venäjällä. Vuonna 1929 perustetun piirin pinta-ala on 2 135 neliökilometriä. Asukkaita on 6 600 henkeä (vuonna 2009).


title: Belyin piiri

text: Piirin hallinnollinen keskus on Belyin kaupunki. Lisäksi siihen kuuluu 6 maalaiskuntaa:


title: Belyin piiri

text: Seudulla on metsä- ja elintarviketeollisuutta. Maatalous on keskittynyt maidon ja lihan tuotantoon.


title: Juudas Puustinen

text: Albert Johannes Hämäläinen, kirjailijanimi Juudas (Juutas) Puustinen (14. huhtikuuta 1874 Kuopio – 14. maaliskuuta 1934 Helsinki) oli suomalainen kansakoulunopettaja ja kirjailija.


title: Juudas Puustinen

text: Hämäläisen vanhemmat olivat merimies Fredrik Hämäläinen ja Henrika Hakkarainen. Hän valmistui kansakoulunopettajaksi Jyväskylän seminaarista vuonna 1899.


title: Juudas Puustinen

text: Hämäläinen kirjoitti Juudas Puustisen salanimellä ensimmäisen suomalaisen hiihtoaiheisen pienoisromaanin "Hiihtokilpailu" vuonna 1917. Romaanissa kerrottiin Pihkasalmen kaupunkiin perustetun hiihtoseuran järjestämistä ”koko maata käsittävistä” hiihtokilpailuista ja niihin valmistautumisesta. Hiihtokilpailu tapahtuu Pihkajärven jäällä, ja kilpailun reitti koostuu kahdesta 15 kilometrin lenkistä. Kilpailun pääpalkintoina on suuria rahasummia. Romaanin päähenkilöinä ovat hiihtokilpailujen järjestäjä ja hiihtoseuran perustaja maisteri Teräs sekä hiihtokilpailuihin osallistuva työtön räätäli Heikki Kanerva.


title: Sojuz T-10-1

text: Sojuz T-10-1 oli Neuvostoliiton miehitetty avaruuslento Saljut 7-avaruusasemalle. Laukaisu Baikonurista 26. syyskuuta 1983 epäonnistui - kantoraketti räjähti laukaisutelineeseen - miehistö pelastui pelastustornin avulla, joka on ainut onnistunut pelastautuminen tällaisesta tilanteesta . Pelastautumisjärjestelmä kuljetti kiinteäajoaineraketilla ja sitten laskuvarjolla miehistökapselin neljän kilometrin päähän laukaisutornista.


title: Liigacup 2009

text: Liigacup pelattiin 13. kerran keväällä 2009. Mukana olivat kaikki 14 liigajoukkuetta. Joukkueet jaettiin kahteen alkulohkoon, jotka pelattiin yksinkertaisena sarjana, eli jokainen joukkue pelasi alkulohkovaiheessa kuusi ottelua. Kummastakin alkulohkosta neljä parasta selvisi jatkopeleihin. Finaalissa Tampere United otti seurahistoriansa ensimmäisen Liigacupin voiton kaatamalla Helsingin Jalkapalloklubin maalein 2-0.


title: Liigacup 2009

text: Arvonnassa 1. lohkoon päätyivät FC Lahti, RoPS, IFK Mariehamn, TamU, liiganousija JJK sekä turkulaiset TPS ja Inter. Kakkoslohkoon arvottiin[Hongan ja HJK lisäksi KuPS, Mypa, Haka sekä FF Jaro ja VPS.


title: Liigacup 2009

text: Ykköslohkossa vahvimpia olivat tappiottomaan sarjaan yltäneet TamU ja IFK Mariehamn. Uusiutunut TPS vei lohkon kolmannen sijan ja FC Lahti viimeisen jatkopaikan, jonka seura varmisti viimeisen ottelun kotivoitollaan Rovaniemen Palloseurasta. Suurin yllätys oli hallitsevan Veikkausliigamestarin ja Liigacupin voittajan Interin putoaminen jo tässä vaiheessa. JJK ja RoPS menettivät jatkomahdollisuustensa jo ennen viimeisiä kierroksia.


title: Liigacup 2009

text: Kakkoslohkon vei suvereenisti nimiinsä HJK. Se voitti kaikki kuusi lohko-otteluansa. Alkuvuodesta La Mangan -turnauksen voittanut Honka oli yhtä selvä kakkonen keräämällä vain yhden voiton vähemmän. Kahdesta jäljellä olevasta jatkopaikasta taisteltiin tasaisemmin ja lopulta VPS ja Jaro olivat MyPaa ja Hakaa vahvempia. KuPS avasi pistetilinsä lohkon viimeisessä ottelussa voittamalla Hakan.


title: Liigacup 2009

text: IFK Mariehamn kohtasi puolivälierävaiheessa Vaasan Palloseuran. Mariehamn aloitti pelin vahvasti, ja jo 5. minuutilla Sasha Anttilainen onnistui ensimmäisen kerran maalinteossa. Paulus Arajuuren loukkaannuttua tämän paikan ottanut Patrik Rikama oli seuraavan osuman arkkitehti. Hieno syöttö tavoitti Ante Simunacin ja tällä oli helppo työ muuttaa lukemiksi 2-0. VPS kavensi vielä Jan Bergin kanuunalaukauksella, mutta kun se ei lisämaaleihin kyennyt ja IFK vielä kaunisteli omaa tilastoaan yhdellä, veivät Maarianhaminalaiset välieräpaikan ja lähettivät VPS kotimatkalle.


title: Liigacup 2009

text: Ottelu TamUn ja Jaron välillä siirrettiin pelattavaksi Pietarsaaren Tellushalliin, sillä vaikka TamU:lla oli ottelussa kotietu, niin Tampereelta ei löytynyt ottelulle sopivaa areenaa. Ottelu alkoi tunnustellen, eikä avausjakso tarjonnut hienouksia. Toisella jaksolla peliä saatiin paremmin auki ja ensimmäinen maali syntyi 61. minuutilla. Antti Pohja sai pallon toiseen aaltoon eikä erehtynyt. Jaro aloitti vimmatun takaa-ajon ja loikin hyviä hyökkäyksiä. Maalia ei kuitenkaan synytynyt ja näin TamU vei voiton ja välieräpaikan.


title: Liigacup 2009

text: Helsingissä kohtasivat lohkonsa kuudella voitolla selvittänyt HJK ja FC Lahti. HJK:lla oli aiemmista kohtaamisista hampaankolossa ja joukkue aloittikin vahvasti. Painostus tuotti tulosta 18. minuutilla, kun Jarno Parikka siirsi HJK:n johtoon. Vain hetkeä myöhemmin Lahti joutui vaihtamaan Jari Litmasen pois kentältä loukkaantumisen takia. Lisää kylmää vettä lahtelaiset saivat, kun hetki ennen taukoa Kalle Eerola puski pallon omaan maaliin ja Klubi siirtyi entistä tukevampaan johtoon. Jo lähes taukotunnelmiin siirtynyt yleisö näki kuitenkin vielä yhden osuman: aiemmin epäonnistunut Eerola antoi hyvän vapaapotkun ja Jussi Länsitalo korjasi maalin eteen jääneen pallon HJK:n verkkoon. Toisella puoliajalla Lahti tuli väkisin peliin mukaan. Lopulta Heikki Haara puski Eero Korteen keskityksestä Lahden tasoihin. Peliajan täytyttyä taululla seisoivat loppulukemat 2-2 ja edessä oli rangaistuspotkukilpailu. Siinä HJK onnistui iskemään kaikki viisi laukaustaan verkon perälle. Lahti epäonnistui kertaalleen ja putosi liigacupista.


title: Liigacup 2009

text: Hongan ja TPS:n ottelussa ensimmäinen puoliaika oli tasaista. TPS aloitti maalinteon, kun Mikko Manninen ampui pallonriiston jälkeen 20 metristä pallon Hongan maaliin. Vauhdikas ensimmäinen puoliaika ei tuonut kuitenkaan lisämaaleja. Tauon jälkeen Honka tasoitti Aleksandr Kokon osumalla. Honka painosti koko puoliajan vahvasti ja onnistui lisäämään johtoaan 10 minuuttia ennen loppua. Kokko puski Sampo Koskisen keskityksen verkkoon ja iski näin illan toisen osumansa. TPS ei kuitenkaan luovuttanut ja lopulta tasoitus syntyi dramaattisella tavalla. Honka ei kyennyt purkamaan TPS vapaapotkua omalta maaliltaan ja lopulta Aleksadr Kokon puruksi tarkoitettu pusku kimposi omaan maaliin erotuomarin kautta. Rangaistuspotkukilpailun vei nimiinsä viime hetkellä ottelun tasoittanut TPS, ja Honka putosi jatkosta.


title: Liigacup 2009

text: TamU:n ja TPS:n välinen ottelu pelattiin poikkeuksellisesti Pirkkalassa huonon pelipaikkatilanteen vuoksi. Ottelussa TamU:n Jari Niemi teki ensimmäisellä puoliajalla kaksi maalia ja vaikka Riku Riskin onnistuikin kaventaa tilanne 2–1:een, jäi maali ottelun viimeiseksi. TamU sai finaaliin vastaansa HJK:n, joka voitti omassa välierässään IFK Mariehamnin 3–1.


title: Liigacup 2009

text: Liigacupin finaali pelattiin Vantaan ISS Stadionilla. TamU vei voiton HJK:sta kahdella Jonne Hjelmin osumalla. Ensimmäinen Hjelmin maali syntyi komeasta vapaapotkusta ensimmäisen puoliajan lopulla. Toinen maali syntyi, kun Hjelm pääsi potkaisemaan pallon läheltä maaliin Antti Pohjan syötöstä. Liigacupin voitto oli TamU:n historian ensimmäinen.


title: Liigacup 2009

text: Tähdellä (*) merkityt testimiehiä. Kaarlo Rantanen oli ainoa pelaaja, joka teki maalin kahdessa eri seurassa (MyPa ja FC Lahti).


title: Winnendenin koulusurmat

text: Winnendenin koulusurmat tapahtuivat 11. maaliskuuta 2009 Winnendenin kaupungissa Saksassa. Ampumavälikohtauksessa sai surmansa 16 ihmistä ja useita loukkaantui. Uhreista 12 oli Albertvillen koulun oppilaita tai opettajia. Ampumavälikohtaus alkoi noin kello 9.30 paikallista aikaa.


title: Winnendenin koulusurmat

text: Surmaaja oli 17-vuotias koulun entinen oppilas Tim Kretschmer, joka kuoli pakomatkaa seuranneessa tulitaistelussa poliiseja vastaan Wendlingen am Neckarissa sijaitsevan postinlajittelukeskuksen parkkipaikalla noin 40 kilometrin päässä Winnendenistä. Poliisi haavoitti Kretschmeriä, minkä jälkeen tämä surmasi itsensä.


title: Winnendenin koulusurmat

text: Tim Kretschmer avasi tulen koulutiloissa 9mm Beretta -pistoolillaan kello 9.30 paikallista aikaa. Hän oli varastanut aseen vanhempiensa makuuhuoneesta. Silminnäkijöiden mukaan Kretschmer aloitti ampumisen ylimmästä kerroksesta, missä hän hyökkäsi kahteen luokkahuoneeseen ja kemian laboratorioon. Hän murhasi yhdeksän oppilasta, joista kahdeksan oli naisia, sekä naispuolisen opettajan. Hän ampui useita uhrejaan päähän. Kretschmer ampui koulussa melkein 60 laukausta.


title: Winnendenin koulusurmat

text: Koulun rehtori suoritti koodatun ilmoituksen ”Frau "Koma" kommt” () eli Amok kirjoitettuna takaperin. Tämä hälytys oli sovittu saksalaisten opettajien keskuudessa Erfurtin kouluammuskelun jälkeen vuonna 2002. Kuultuaan hälytyksen opettajat lukitsivat luokkahuoneiden ovet.


title: Winnendenin koulusurmat

text: Kolme poliisia saapui paikalle klo 9.35, ja he keskeyttivät ampumisen. Kretschmer ampui kohti poliiseja ja pakeni rakennuksesta tappaen lähtiessään kaksi naisopettajaa.


title: Winnendenin koulusurmat

text: Paettuaan koululta Kretschmer juoksi paikallisen psykiatrisen instituutin pihaan ja ampui siellä 56-vuotiaan talonmiehen.


title: Winnendenin koulusurmat

text: Suuret määrät poliiseja varmistivat koulurakennuksen ja aloittivat koko Winnendenin laajuisen etsintäoperaation Kretschmerin kiinniottamiseksi.


title: Winnendenin koulusurmat

text: Noin kello 10 Kretschmer ryösti Volkswagen Sharan -auton, uhkaili ajaja Igor Wolfia aseella ja pakotti tämän ajamaan Wendlingen am Neckariin, 40 kilometrin päähän Winnendenistä. Matka vei heidät ensin länteen päin Stuttgartin esikaupunkiin, sieltä Waiblingenin, Fellbachin ja Bad Cannstattin kautta kohti Böblingeniä ja Tübingeniä.


title: Winnendenin koulusurmat

text: Igor Wolf kertoi myöhemmin, että hänen kysyttyään miksi Kretschmer teki näin, tämä oli vastannut: ”Koska tämä on hauskaa”.


title: Winnendenin koulusurmat

text: Automatka päättyi vähän ennen Wendlingenin liittymää moottoritiellä A8, kun Wolf kaarsi auton ulos tieltä ja hyppäsi ulos juosten kohti vastaantulevaa poliisiautoa. Kello oli tuolloin vähän yli 12.


title: Winnendenin koulusurmat

text: Kretschmer pakeni autosta välittömästi, juoksi kohti läheistä teollisuusaluetta ja meni sisään Volkswagenin autokauppaan, jossa hän uhkaili myyjää antamaan avaimet yhteen autoista. Kretschmerin hämäännyttyä myyjä pääsi pakoon. Kretschmer ampui toisen myyjän ja asiakkaan 13 laukauksella. Kretschmerin ollessa lataamassa asettaan kolmas myyjä ja asiakas pakenivat takaovesta.


title: Winnendenin koulusurmat

text: Kretschmer meni ulos ja ampui ohiajavaa autoa. Poliisit saapuivat paikalle ja tulitaistelu alkoi. Yksi poliiseista osui Kretschmeriä molempiin jalkoihin, jolloin hän palasi takaisin autokauppaan. Hän ampui 12 laukausta sisältä päin kohti poliiseja, jotka olivat jo melkein piirittäneet koko rakennuksen.


title: Winnendenin koulusurmat

text: Kretschmer pakeni takaovesta ja juoksi pihan poikki viereiseen liikerakennukseen, jossa hän haavoitti kahta poliisia.


title: Winnendenin koulusurmat

text: Poliisiasiakirjojen mukaan ampuja alkoi sattumanvaraisesti tulittamaan läheisiä rakennuksia ja ihmisiä. Sitten Kretschmer latasi aseensa ja ampui itseään päähän. Tulitaistelun viimeiset sekunnit saatiin kuvattua kamerakännykällä.


title: Winnendenin koulusurmat

text: Rikosteknisten todisteiden mukaan Kretschmer ampui yhteensä 112 laukausta.


title: Winnendenin koulusurmat

text: Tim Kretschmer oli valmistunut vuonna 2008 Albertvillen koulusta keskinkertaisilla arvosanoilla.


title: Winnendenin koulusurmat

text: Kouluaikanaan Kretschmeriä oli kuvailtu ”yksinäiseksi ja rasittuneeksi henkilöksi, joka tunsi olevansa yhteiskunnan hyljeksimä”. Entinen ystävä kuvaili häntä hiljaiseksi ja vetäytyväksi.


title: Winnendenin koulusurmat

text: Kretschmer oli ollut innokas pöytätenniksen pelaaja, ja hänen suunnitelmanaan oli tulla ammattilaiseksi. Kretschmeriä valmentanut kroatialainen pöytätennispelaaja Marko Habinajec oli kuvaillut häntä ”hieman poispilatuksi”, koska hänen vanhempansa olivat toteuttaneet hänen kaikki toiveensa. Habinajecin mukaan Kretschmer oli huono häviäjä. Hävitessään hän alkoi itkeä ja heitellä mailaansa ympäriinsä. Kretschmer oli kuitenkin myös todella itsevarma ja haukkui joukkuetovereitaan huonoiksi.


title: Winnendenin koulusurmat

text: Kretschmer pelasi myös verkkomoninpeli "Counter-Strikea" ja ammuskeli kuula-aseilla. Viimeisenä päivänään elossa hän pelasi "Far Cry 2" -videopeliä Internetissä nimimerkillä ”JawsPredator1”.


title: Winnendenin koulusurmat

text: Kretschmer oli ollut saanut hoitoa Weissenhoffin psykiatrisella klinikalla. Hoidon päätyttyä hänen oli määrä jatkaa hoitoa Winnendenissä avohoitopotilaana, mutta hän oli keskeyttänyt sen. Klinikan hoitajien mukaan Kretschmer oli kärsinyt masennuksesta avohoitovaiheessaan vuonna 2008. Hänen vanhempansa kuitenkin väittivät, ettei Kretschmer ollut saanut avohoitoa lainkaan.


title: Winnendenin koulusurmat

text: Poliisit tutkivat Kretchmerin asunnon ampumapäivänä kello 11. Kretschmerin isä omisti 15 luvallista asetta. Hän oli paikallisen ampumakerhon jäsen. Yksi 9 millimetrin Beretta oli kateissa mukanaan satoja ammuksia. 14 aseista pidettiin lukkojen takana, kun Berettaa oli pidetty makuuhuoneessa varmistamattomana.


title: Winnendenin koulusurmat

text: Viisi päivää tapahtuman jälkeen syyttäjät halusivat syyttää Kretschmerin isää siitä, ettei ollut pitänyt asettaan lukkojen takana. Syytteitä ei kuitenkaan nostettu ja Kretschmerin isä kertoi aikovansa uusia aseidensa luvat.


title: Winnendenin koulusurmat

text: 10. helmikuuta 2011 Kretschmerin isä sai vuoden ja yhdeksän kuukauden ehdollisen tuomion kuolemantuottamuksesta ja ampuma-aselakien rikkomisesta.


title: Winnendenin koulusurmat

text: Poliisit raportoivat, että Kretschmer oli kertonut aikomuksistaan Internetissä useita tunteja ennen tapahtumaa. Tämä oli tehty kuitenkin jollain muulla kuin Kretschmerin tietokoneella.


title: Winnendenin koulusurmat

text: Kolme viikkoa ennen tapahtumaa Kretschmer oli kertonut vanhemmilleen kirjeitse, että oli tuskissaan eikä voisi enää elää.


title: Winnendenin koulusurmat

text: Saksan presidentti Horst Köhler esitti vaimoineen osanottonsa uhrien omaisille, kuin myös kansleri Angela Merker ja ministeri Günther Oettinger. Euroopan parlamentti piti hiljaisen minuutin uhrien muistolle. Saksan lippua pidettiin puolitangossa ympäri maan maaliskuun 13. päivään asti.


title: Winnendenin koulusurmat

text: Muutamaa päivää myöhemmin poliitikot esittivät uusia lakiehdotuksia, kuten ammuntavideopelien kieltäminen kokonaan, ampumakerhojen jäsenien parempi valvonta, direktiivi kaikkien ammuksien säilytettäväksi poliiseilla, sekä kaikkien omistusaseiden säilytys ampumakerhojen varastoissa.


title: Winnendenin koulusurmat

text: Viiden uhrin perheet kirjoittivat kirjeet kanslerille, presidentille ja ministerille, joissa he esittivät seurausvaatimuksiaan. He kyseenalaistivat muun muassa nuorten pääsymahdollisuuden aseklubeille, väkivallan televisiossa ja väkivaltaisten videopelien sallimisen. He halusivat myös, ettei tekijästä nostettaisi liikaa kohua, jotta mahdollisia kopiomurhaajia ei syntyisi.


title: Uli Biaho

text: Uli Biaho on Karakorum-vuoristossa Pakistanin Pohjoisilla Alueilla sijaitseva vuorenhuippu. Huipun korkeus merenpinnan tasosta on 6 109 metriä. Huipun lähistöllä sijaitsevat myös Trangon tornimaiset huiput (”Trango Towers”) sekä Baltoro-jäätikkö.


title: Uli Biaho

text: Huipulle kiipesivät ensimmäisinä John Roskelley, Kim Schimtz, Ron Kauk ja Bill Forrest. He nousivat vuoren itäpuolelta, ja kaikki neljä saavuttivat huipun 3. heinäkuuta 1979. Kyseinen kiipeäminen on dokumentoitu John Roskelleyn kirjan "Stories Off the Wall" luvussa ”Uli Biaho”. Kirjan on julkaissut Mountaineers Books vuonna 1993.


title: Winnenden

text: Winnenden on noin 27 000 asukkaan kaupunki eteläisessä Saksassa Baden-Württembergin osavaltiossa lähellä Stuttgartia. Kaupungin nimi juontuu keisari Fredrik I Barbarossan suosimasta aatelisesta nimeltä Gottfried von Schauenberg-Winnenden. Paikalla on ollut linna noin vuodesta 1200.


title: Winnenden

text: Kaupunkia yhdistää Stuttgartiin S-Bahn-linja. Myös Nürnbergin ja Stuttgartin välinen vanha Murr-jokea myötäilevä rautatie ”Murrbahn” johtaa Winnendenin läpi.


title: Winnenden

text: Kaupungissa tapahtui 11. maaliskuuta 2009 kouluampumisvälikohtaus, jossa kuoli kuusitoista ihmistä.


title: Aplicom

text: Aplicom Oy on suomalainen yritys, joka kehittää ja valmistaa paikannus- ja telematiikkalaitteita erityisesti ajoneuvoympäristöön. Yrityksen pääkonttori sijaitsee Äänekoskella, myynti- ja markkinointi Espoossa.


title: Aplicom

text: Aplicom syntyi Nokia Mobile Phones-yhtiön "Mobile Data Unit"-yksiköstä vuonna 1990. Osakeyhtiö siitä tuli vuonna 1995, kun sen toimiva johto osti yrityksen itselleen Computec Ltd-yritykseltä.


title: Aplicom

text: 1990-luvun alussa yhtiö kehitti radiomodeemeja autojen ajoneuvotietokoneisiin myyden laitteita mm. Ruotsin puolustusvoimille. 1990-luvulla Aplicom pääsi muun muassa DaimlerChryslerin toimittajaksi. 2000-luvun alussa se laajensi toimintaansa myös muuhun machine-to-machine-tietoliikenteeseen. Vuonna 2005 Aplicom otti haltuunsa Nokian machine-to-machine GSM-moduliliiketoiminnan.


title: Aplicom

text: Aplicomin tuotteita myydään palveluntarjoaja- ja järjestelmätoimittajaverkoston kautta yli 30 maassa. Aplicomin laitteita on käytössä esimerkiksi eri kuljetusyrityksillä, jätehuolto-, hälytys-, kaivos-, öljynkuljetus- ja kylmäkuljetusajoneuvoissa sekä lentokenttien huoltoajoneuvoissa, ja jopa lentokoneissa.


title: Aplicom

text: Aplicomin ajoneuvotietokoneen pohjana olla Linux-käyttöjärjestelmällä varustettu teollisuustietokone. Tyypillisesti tämä varustettu GPS-paikantimilla ja se kommunikoi GPRS-verkon välityksellä. Seurattavista ajoneuvoista voidaan kerätä tietoa esim. ajoneuvon sijainnista, suunnasta, nopeudesta, ajotyylistä ja ajoneuvon käyttäytymisestä. Ratkaisut mahdollistavat esimerkiksi lastin lämpötilan seurannan, automaattisen ajopäiväkirjan tuottamisen sekä kuljettajan ja toimiston välisen kommunikoinnin.


title: Yrjö Heilala

text: Yrjö Heilala (30. huhtikuuta 1882 Paavola – 15. joulukuuta 1951 Helsinki) oli suomalainen kirjailija.


title: Yrjö Heilala

text: Heilala kävi Oulun lyseota 4 luokkaa 1895–1897. Hän suoritti sittemmin koneenkäyttäjä- ja veturinkuljettajatutkinnon sekä teollisuuskoulun kurssin. Heilala työskenteli veturinlämmittäjänä ja -kuljettajana. Lisäksi hän oli toimittajana useissa eri lehdissä.


title: Forum-teatteri

text: Forum-teatteri on yleisöä osallistava teatterimuoto, jossa on omat sääntönsä. Forum-teatterin tarkoituksena on käsitellä, keskustella ja kokeilla miten erilaiset toimintatavat vaikuttavat tilanteisiin, joissa ilmenee sortoa. Keskustelun ja osallistumisen myötä pyritään yhteisön, ja yksilöiden voimaantumiseen. Forum-teatterin tärkeimpänä kehittäjänä pidetään brasilialaista Augusto Boalia.


title: Forum-teatteri

text: 1. Jokeri


title: Forum-teatteri

text: Jokeri toimii esityksen johtajana, joka jakaa puheenvuoroja ja keskeyttää kohtauksen, jos se on tarpeellista. Jokerin tehtävänä on pitää yllä keskustelua ja rohkaista yleisöä siihen. Jokeri pitää huolta esityksen etenemisestä ja mm. lämmittää yleisöä esityksen alussa aiheeseen kysymyksillä ja leikeillä.


title: Forum-teatteri

text: 2. Protagonisti(sorrettu)


title: Forum-teatteri

text: Protagonisti on Forum-kohtauksen päähenkilö, sorrettu hahmo, joka joutuu kohtauksen lopussa tilanteeseen, jossa sorto kärjistyy jollain tavalla, ei kuitenkaan mielellään väkivaltaisesti, sillä fyysisestä väkivallasta selviytymisessä usein ainoat toimintavaihtoehdot ovat alistuminen, tai vastaaminen väkivallalla. Katsoja-osallistuja voi tulla protagonistin esittäjän tilalle kokeilemaan erilaisia toimintamalleja suhteessa sortoon.


title: Forum-teatteri

text: 3. Antagonisti(t)(Sortaja)


title: Forum-teatteri

text: Antagonisti on Forum-esityksen sortaja. Antagonisti siis aiheuttaa omalta osaltaan Protagonistin sorrettun aseman. Antagonisteja voi olla useita, ja kuten oikeassa elämässä, antagonisti ei välttämättä tiedosta sortavansa protagonistia toiminnallaan. Usein esityksen antagonistit ovat myös antagonisti-protagonisti-suhteessa toisiinsa


title: Forum-teatteri

text: 4. Katsoja-osallistujat("Spectactor")/aktiiviset havainnoijat("observers")


title: Forum-teatteri

text: Esityksen yleisö muodostuu katsoja-osallistujista. Forum-esityksen yleisö osallistuu esityksen kulkuun keskustelemalla ja korvaamalla protagonistia, kun näyttelijöiden harjoittelemaa kohtausta esitetään uudestaan. Kun Katsoja-osallistuja huomaa uusintakierroksella tilanteen, jossa protagonisti voisi toimia toisin, voi hän keskeyttää esityksen ja tulla näyttämölle kokeilemaan ehdottamaansa toimintamallia. Antagonistit pyrkivät tällöin pysymään alkuperäisissä intentioissaan, joita näyttelijät saattavat myös vahvistaa, jotta nähtäisiin miten vaikeaa on todellisuudessa saada muutos aikaan.


title: Forum-teatteri

text: 1. Lämmittely


title: Forum-teatteri

text: Jokeri lämmittää yleisöä esityksen aiheeseen johtavilla kysymyksillä, peleillä ja leikeillä. Tarkoitus on luoda dialoginen, tasa-arvoinen tila, jossa katsojan on turvallista sanoa mielipiteensä ja osallistua keskusteluun.


title: Forum-teatteri

text: 2. Antimallin esittäminen


title: Forum-teatteri

text:
Näyttelijät esittävät etukäteen huolellisesti harjoitellun kohtauksen, jossa protagonisti joutuu sorron kohteeksi. Kohtausta kutsutaan antimalliksi. Kohtauksessa henkilöt pyrkivät kohti tavoitteitaan, jotka yleensä ovat ristiriidassa keskenään. Protagonisti epäonnistuu tavoitteensa saavuttamisessa.
3. korvaaminen/ehdotukset


title: Forum-teatteri

text: Kohtauksen esittämisen jälkeen Jokeri kysyy yleisöltä oliko kohtaus todenmukainen ja samaistuttavissa. Jokeri keskustelee kohtauksesta ja protagonistin asemasta yleisön kanssa, jolloin yleisö aktivoituu miettimään ratkaisumalleja, jotta protagonisti pääsisi tavoitteeseensa. Kohtaus esitetään uudestaan, mutta nyt yleisöllä on lupa keskeyttää esitys milloin vain kokeillakseen erilaisia protagonistin toimintamalleja. Kokeiluja voi olla useita ja kohtaus saatetaan esittää useita kertoja forum-esityksen aikana. Jokaisen kokeilun jälkeen on tärkeää, että Jokeri kysyy yleisöltä oliko toimintamallitarjous realistinen. Jos yleisö haluaa tietää lisää roolihenkilöistä voidaan käyttää erilaisia tekniikoita roolihenkilöiden taustojen ja asenteiden selvittämiseen. Roolihenkilöt voidaan mm. asettaa ns. kuumaan tuoliin, jossa yleisö kysyy Jokerin välityksellä roolihenkilöiltä selventäviä kysymyksiä. Näyttelijän on tärkeää muistaa tällöin vastata, kuten roolihenkilö itse vastaisi. Jopa valehtelu on roolihenkilöille sallittavaa.


title: Forum-teatteri

text: 5. Purku


title: Forum-teatteri

text: Lopuksi keskustellaan aiheesta ja esityksestä, sekä korvausehdotuksista. Välttämättä esityksessä ei löydy vastausta esitettyihin ongelmiin, mutta keskustelu on Augusto Boalin mukaan tärkeämpää, kuin oikeat vastaukset.


title: Anonyymit kotikiusatut

text: Anonyymit kotikiusatut oli Radio Suomessa lähetetty sketsisarja, jossa kotikiusatut Veijo (Tommi Reponen) ja Pauli (Jari Vesa) ruotivat omassa viikkokokouksessaan menneen viikon tapahtumia kotona ja maailmalla. Kokouksen päällimmäisenä ideana on purkaa toiselle oman vaimon ("martta") kiusaamisesta kotona. Veijo ja Pauli joutuvat tekemään kaiken kotona siivouksesta ja pyykkäämisestä alkaen "marttojen" ladellessa uusia vaatimuksiaan ja mielihalujaan. Ohjelman huumori perustuu Veijon ja Paulin tietämättömyyteen eri asioista, joka johtaa yleensä väärinkäsityksiin.


title: Anonyymit kotikiusatut

text: Ohjelma alkaa aina yhteislaululla ""Alistus Veijo, Alistus Pauli. AKK, kovempaa ei oo, AKK kovempaa ei oo, aalistuus!"".


title: Anonyymit kotikiusatut

text: Anonyymit kotikiusatut -ohjelmaa tehtiin huhtikuusta 2002 vuoteen 2018. Viimeinen jakso kuultiin loppiaisena 2019 tullut jakso ""Ennenkuulumaton alistusmegahyperspektaakkeli"".


title: Anonyymit kotikiusatut

text: Radio- ja TV-viihteen seura Studio Kymppi palkitsi Anonyymit kotikiusatut vuonna 2011 "vuoden parhaana viihdeohjelmana" .


title: Kalininin piiri (Tverin alue)

text: Kalininin piiri () on paikallinen itsehallintoalue Tverin alueen kaakkoisosassa Venäjällä. Vuonna 1929 perustetun piirin pinta-ala on 4 163 neliökilometriä. Asukkaita on 48 600 henkeä (vuonna 2009).


title: Kalininin piiri (Tverin alue)

text: Piirin hallinnollinen keskus on Tverin kaupunki, joka ei kuuluu sen yhteyteen, vaan muodostaa erillisen kaupunkipiirikunnan. Kalininin piiriin kuuluvat Oršan, Suhoverkovon ja Vasiljevski Mohin taajamat sekä 15 maalaiskuntaa:


title: Kalininin piiri (Tverin alue)

text: Piirin kautta kulkee Moskovan ja Pietarin välinen päärata sekä M 10 -valtatie. Suurimmat joet ovat Volga, Tvertsa ja Tmaka. Seutu on keskeistä maatalousaluetta. Piiri ei kuulu tverinkarjalaisten perinteiseen asuinalueeseen, mutta vuonna 1989 siellä oli 1 172 karjalaista.


title: Kalininin piiri

text: Kalininin piiri voi viitata seuraaviin Mihail Kalininin mukaan nimettyihin hallintoalueisiin:


title: HMS Cairo

text: HMS Cairo oli Britannian kuninkaallisen laivaston "Carlisle"-luokan (osa C-luokkaa) kevyt risteilijä, joka palveli toisessa maailmansodassa ilmatorjuntaristeilijänä. Alus valmistui liian myöhään osallistuakseen ensimmäiseen maailmansotaan.


title: HMS Cairo

text: Alus tilattiin kesäkuussa 1917 Cammell Lairdilta Birkenheadistä. Sen köli laskettiin 28. marraskuuta ja alus laskettiin vesille 19. marraskuuta 1918. Alus valmistui 24. syyskuuta 1919.


title: HMS Cairo

text: "HMS Cairon" ensimmäinen sijoituspaikka oli lokakuusta 1919 Kiinan aseman (Hongkong) lippulaivana, josta alus siirrettiin 1921 4. Kevyt Risteilijäviirikön lippulaivaksi Itä-Intian asemalle (Singaporeen). Kaksi miehistönjäsentä loukkaantui toukokuussa 1923 tykin putkiräjähdyksessä.


title: HMS Cairo

text: Itä-Intian asemalla alus palveli vuoteen 1925, jolloin alus palasi pariksi vuodeksi Kiinan asemalle. Aluksen uudeksi sijoituspaikaksi määrättiin 1927 Amerikan ja Länsi-Intian asema ja 8. Kevyt risteilijäviirikkö.


title: HMS Cairo

text: "HMS Cairo" palveli hävittäjien lippulaivana Välimerellä 1928-1930. Aluksen oltua huollettavana se liitettiin osaksi Kotilaivastoa kommodorin lippulaivaksi aina 25. marraskuuta 1937 saakka, minkä jälkeen alus siirrettiin Devonportin reserviin. Alus oli huollossa 1931-1932.


title: HMS Cairo

text: "HMS Cairo" valittiin 4. marraskuuta 1937 muutettavaksi ilmatorjuntaristeilijäksi ja alus siirrettiin 1938 muutostöitä varten Chathamin telakalle. Telakka kuitenkin vaihdettiin viime tipassa Portsmouthiksi, missä muutostyöt valmistuivat toukokuussa 1939 ja saman vuoden syyskuussa alus oli sijoitettuna Kanaalin laivastoon.


title: HMS Cairo

text: "HMS Cairon" sodan ajan sijoituspaikaksi oli määrätty Kanaalin laivaston Portlandin tukikohta, mistä se siirrettiin 6. syyskuuta 1939 Noren alaisuuten. Alus suojasi 11. syyskuuta miinalaiva "HMS Adventurea" sekä apumiinalaivoja "HMS Hamptonia" ja "HMS Sheppertonia" laskettaessa Doverin sulkuun miinoja (operaatiot GR, DM ja HW). Operaatiosta vapauduttuaan 19. syyskuuta alus palasi Doveriin.


title: HMS Cairo

text: Alus siirrettiin 26. syyskuuta Humberiin sijoitettuun laivasto-osastoon ja se matkasi uuteen sijoituspaikkaansa Grimsbyyn. Se suojasi itärannikon saattueita sekä osallistui meriliikenteen valvontaan Pohjanmerellä.


title: HMS Cairo

text: Alus palasi vuoden 1940 alussa Chathamiin, jossa se vietti lyhyen levon. Se palasi 19. tammikuuta Humberin osastoon. Seuraavana päivänä alus liitettiin 20. Risteilijäviirikköön. Alus suojasi maaliskuussa Norjan matkanneita saattueita risteilijöiden "HMS Calcutan" ja "HMS Sheffieldin" kanssa.


title: HMS Cairo

text: "HMS Cairo" siirrettiin 8. huhtikuuta Kotilaivastoon Saksan hyökättyä Norjaan. Se suojasi 11. huhtikuuta hävittäjien "HMS Volunteerin", "HMS Witheringtonin", "HMS Vanocin", "HMS Whirlwindin" ja "HMS Highlanderin" kanssa Narvikiin joukkoja kuljettanutta saattuetta NP1 operaatio Rupertissa. Alus erkani 14. huhtikuuta saattueesta ja se liittyi "HMS Birminghamin", "HMS Vanocin", "HMS Whirlwindin" ja "HMS Highlanderin" kanssa suojaamaan puolalaista risteilyalusta "SS Chobryä" ja "SS Empress of Australiaa" Namsokseen. Seuraavana päivänä alus matkasi Lillesjönaan kuljettaen joukkoja operaatio Mauricessa.


title: HMS Cairo

text: Alus kohtasi 18. huhtikuuta ranskalaiset joukkojenkuljetusalukset "El D'Jezair", "El Mansour", "El Kantara" ja "Ville D'Oran", joiden matkan se suojasi Namsokseen. Seuraavana päivänä saattue joutui ilmahyökkäykseen. "HMS Cairo" tarjosi maihinnousulle ilmasuojan. Alus suojasi 20. huhtikuuta tyhjien alusten paluun Scapa Flowhun.


title: HMS Cairo

text: Alus lähti 25. huhtikuuta Scapa Flowsta huollettavaksi Rosythiin, jossa se siirrettiin seuraavana päivänä telakalle. Alus palasi 6. toukokuuta Kotilaivastoon. Se suojasi 11. toukokuuta "HMS Enterprisen", "HMS Hesperuksen" ja "HMS Fleetwoodin" kanssa Skotlantilaiskaartia kuljettanutta "SS Margotia" Narvikin eteläpuolelle Mohon. Seuraavana päivänä alus torjui ilmahyökkäyksen Mossa. Alus siirrettiin 16. toukokuuta Harstadiin ilmatorjuntasuojaksi. Seuraavana päivänä alus suojasi "HMS Coventryn", "HMS Matabelen" ja "HMS Echon" kanssa risteilijä "HMS Effinghamia", joka kuljetti South Wales Borderers rykmentin sotilaita Bodohon. "HMS Cairo" otti kannelleen 18. toukokuuta Narvikin edustalla karille ajaneen risteilijä "HMS Effinghamin" eloonjääneet. Alus vaurioitui ilmapommituksessa Narvikin edustalla.


title: HMS Cairo

text: "HMS Cairo" siirrettiin 1. kesäkuuta kotimaahan palattuaan Palmers and Hebburnin telakalle modernisoitavaksi. Telakalla alukselle asennettiin ilmavalvontatutka tyyppiä 279. Alus aloitti 12. elokuuta muutostöiden jälkeiset koeajot, joiden päätyttyä se siirtyi Scapa Flowhun liittyen Kotilaivastoon.


title: HMS Cairo

text: Alus suojasi 17. elokuuta 1. Miinalaivueen itärannikonsulun miinanlaskua (operaatio SN12). Syyskuusta alkaen alus oli Pohjanmerellä ilmapuolustustehtävissä. Se suojasi 5. syyskuuta 1. Miinalaivueen itärannikonsulun miinanalaskua operaatiossa SN5A.


title: HMS Cairo

text:
"HMS Cairo" oli lokakuussa korjattavana Rosythissä, minkä jälkeen se siirrettiin läntisen reitin alaisuuteen. Aluksen tukikohtana toimi Clyde. Alus liittyi 2. marraskuuta Clydessä saattueeseen WS4.
Vuoden 1941 "HMS Cairo" operoi lähinnä Pohjois-Atlantilla ennen siirtoa Välimerelle.


title: HMS Cairo

text: "HMS Cairo" liitettiin osaksi Gibraltarille sijoitettua Force H:ta ja alus suojasi operaatioiden Harpoon ja Vigorous saattueita. Samoin alus osallistui heinäkuussa 1942 operaatio Pinpointin toiminnan suojaamiseen, kun "HMS Eagle" toimitti Maltalle lisää lentokoneita.


title: HMS Cairo

text: "HMS Cairo" oli elokuussa 1942 suojaamassa operaatio Pedestalin saattuetta Maltalle, kun Italian laivaston sukellusvene "Axum" osui siihen 12. elokuuta torpedolla. Aluksen kylki murtui osumasta ja se hylättiin. Hävittäjä "HMS Pathfinder" upotti hylyn torpedoimalla seuraavana päivänä. Alus upposi Tunisian rannikolla Bizertasta pohjoiseen.


title: The Reflecting Skin – lapsuuden loppu

text: The Reflecting Skin – lapsuuden loppu ("The Reflecting Skin") on Philip Ridleyn ohjaama ja käsikirjoittama surrealistinen draamaelokuva vuodelta 1990. Se kertoo lapsen kasvamisesta ja astumisesta aikuisten maailmaan 1950-luvun Idahon maaseudulla. Pääosissa esiintyvät Viggo Mortensen, Lindsay Duncan ja Jeremy Cooper.


title: The Reflecting Skin – lapsuuden loppu

text:
Seth Dove -niminen 8-vuotias poika on kiinnostunut vampyyreistä ja ottaa pakkomielteekseen naisen nimeltä Dolphin Blue. Kun hänen isänsä tekee itsemurhan, Sethin vanhempi veli Cameron palaa armeijasta kotiin. Cameron alkaa seurustelemaan Dolphinin kanssa ja Seth uskoo, että hänen veljensä on vaarassa. Lisäksi Seth joutuu mieleltään epävakaan äitinsä ja lapsia piinaavan miesjoukon armoille.
"Video-oppaassa" vuodelta 1994 Olavi Similä kuvaa "The Reflecting Skiniä" harvinaisen persoonalliseksi elokuvaksi, joka ei jätä ketään kylmäksi. Hän antaa sille neljä tähteä viidestä, mikä vastaa sanallista arviota ”erinomainen”.


title: Biedermeier

text: Biedermeier oli Saksassa, Itävallassa ja Pohjoismaissa vuosina 1815–1848 vallinnut empiretyylin porvarillinen muunnos. Tyylisuuntaa kutsutaan joskus myöhäisempireksi.


title: Biedermeier

text: Biedermeier-nimityksen taustalla oli müncheniläisessä "Fliegende Blätter" -lehdessä esiintynyt saksalainen mielikuvitushahmo Wieland Gottlieb Biedermaier, jonka avulla pilkattiin 1800-luvun pikkuporvarillisuutta. Nimitystä käytetään yleensä lähinnä tuon aikakauden huonekaluista ja sisustustyylistä sekä myös maalaustaiteesta.


title: Biedermeier

text: Tyylisuuntaa on pidetty ensimmäisenä keskiluokan tyylinä, mutta tämä näkemys on kyseenalaistettu osittain, koska keskiluokalla harvemmin oli varaa kyseisiin huonekaluihin. Sen sijaan biedermeier-tyyli oli tapa hoveille erottautua napoleonisesta empiretyylistä erityisesti yksityiskodeissa. Tuona aikana yhteiskunnassa laajemmin hakeuduttiin yksityisyyteen, mikä oli ristiriidassa hovien edustuksellisten tehtävien kanssa.


title: Biedermeier

text: Biedermeierissa on vaikutteita sekä romantiikasta että uusklassismista. Biedermeier-huonekaluissa korostuvat mukavuus, viihtyvyys ja käytännöllisyys. Tyylissä esiintyy empirestä poiketen pyöreitä S-kirjaimen muotoja kalusteiden jaloissa sekä selustoissa. Tuolien selkänojissa on englantilaisvaikutteinen siro ja koristeltu poikkilauta. Biedermeierissa käytetään runsaasti etenkin mahonkia, mikä vuoksi tyyliä on kutsuttu myös mahonkityyliksi. Saksalaisessa biedermeierissa on tyypillistä hillittyjen puu-upotusten käyttö. Päällisinä biedermeier-huonekaluissa käytetään nahkaa, jouhikangasta, yksiväristä tai raidallista villaa tai silkkiä.


title: Biedermeier

text: Pienet koriste-esineet olivat suosittuja biedermeierajalla. Niitä sijoitettiin pöydille, uunin reunoille ja erityisiin hyllyköihin. Kristallikruunut katosivat muodista kun kruunut alettiin tehdä messingistä ja kristalleja käytettiin enää niiden koristeina.


title: Biedermeier

text: Biedermeierin interiöörit olivat aiempaa tummempia. Kaksi- tai kolmivärisiin seinätapetteihin maalattiin kukkaornamentteja. Tekstiilejä käytettiin aiempaa enemmän, kuten runsaita mattoja, kookkaita pöytäliinoja, verhoasetelmia sekä sohvatyynyjä.


title: Biedermeier

text: Biedermeierin kuvataiteelle oli ominaista pikkutarkka ja viimeistelty jälki.


title: Mizrahijuutalaiset

text: Mizrahijuutalaiset (Hepreaksi מזרחים, Mizrahim) on Lähi-idän, Pohjois-Afrikan ja Keski-Aasian juutalaisista käytetty nimitys. Heprean sana מזרח, Mizrah, merkitsee itää, eli nimitys mizrahi (mon. "mizrahim") merkitsee "Idästä kotoisin olevaa". Nykykielenkäytössä nimitystä mizrahi käytetään kuitenkin pääsääntöisesti kaikista juutalaisista, jotka ovat kotoisin arabi- tai muslimienemmistöisiltä alueilta.


title: Mizrahijuutalaiset

text: Uskonnollisessa mielessä mizrahijuutalaiset lasketaan usein samaan ryhmään sefardijuutalaisten kanssa, sillä heidän jumalanpalveluselämänsä eroaa Euroopan aškenasijuutalaisten perinteistä. Sefardit ovat Iberian niemimaalta keskiajalla karkoitettujen juutalaisten jälkeläisiä, eli näin ollen on erillinen ryhmä, vaikka paikoitellen sekoittumista ryhmien kesken on tapahtunut.


title: Mizrahijuutalaiset

text: Israelin valtion perustamisen, vuonna 1948, jälkeen suurin osa mizrahijuutalaisista on arabi- ja muslimimaissa kasvaneen antisemitismin takia jättänyt alkuperäisen kotimaansa, joko vapaaehtoisesti, tai pakotettuna. Pienempiä mizrahijuutalaisten muuttoaaltoja Israeliin on ollut jo 1800-luvulta alkaen, esim. Jemenistä. Nykyisen Israelin väestöstä arvion mukaan noin puolet on alkuperältään mizraheja. Israelin lisäksi muuttoliike kohdistui mm. Yhdysvaltoihin ja Ranskaan.


title: Mizrahijuutalaiset

text: Mizrahijuutalaisten sopeutuminen pääosin euroopanjuutalaisten luomaan israelilaiseen yhteiskuntaan oli aluksi vaikeaa erilaisten kultturitaustojen ja ennakkoluulojen takia. Muutamassa sukupolvessa erot ovat kuitenkin kaventuneet ja tilalle on syntynyt uusi kaikille juutalaisille yhteinen israelilainen identiteetti. Seka-avioliitot Israelin eri juutalaisryhmien välillä ovat myös auttaneet kulttuurin yhtenäistymisessä. Mizraheilla on kuitenkin myös runsaasti omaa kulttuuriperinnettä, mm. omanlainen musiikkityyli (מוזיקה מזרחית Muzika mizrahit), joka on kasvattanut suosiotaan Israelissa, ja saavuttanut nykyisen suositun asemansa 1990-luvulta lähtien.


title: Oleninon piiri

text: Oleninon piiri () on paikallinen itsehallintoalue Tverin alueen lounaisosassa Venäjällä. Vuonna 1929 perustetun piirin pinta-ala on 2 675 neliökilometriä. Asukkaita on 13 100 henkeä (vuonna 2009).


title: Oleninon piiri

text: Piirin hallinnollinen keskus on Oleninon taajama. Lisäksi siihen kuuluu 6 maalaiskuntaa:


title: Oleninon piiri

text: Piirin kautta kulkee Moskovan ja Riian välinen rautatie sekä Moskovasta Latvian rajalle suuntautuva M9-valtatie.


title: Dr. Mario & Germ Buster

text: Dr. Mario & Germ Buster (Pohjois-Amerikassa nimellä Dr. Mario Online Rx) on vuonna 2008 Wiille julkaistu Dr. Mario -pelisarjan peli. Tämä peli julkaistiin Japanissa 25. maaliskuuta, Euroopassa 20. toukokuuta ja Yhdysvalloissa 26. toukokuuta. Tätä peliä voi pelata yhteensä 1-4 pelaajaa.


title: Olenino

text: Olenino () on kaupunkimainen taajama Tverin alueella Venäjällä. Se sijaitsee Moskovan ja Riian välisen rautatien varrella (Oleninon asema) 178 kilometriä Tveristä lounaaseen. Taajama on Oleninon piirin keskus. Asukkaita on 4 900 henkeä (vuonna 2009).


title: Olenino

text: Paikkakunta on saanut alkunsa vuonna 1900 rakennetun rautatieaseman asutuksesta. Kaupunkimaisen taajaman statuksen se sai vuonna 1938. Nykyään siellä on mm. elintarviketeollisuutta ja pellavanjalostuslaitos.


title: Joonas Hannikainen

text: Joonas Hannikainen (s. 15. toukokuuta 1978) on suomalainen salibandyn pelaaja. Hän pelaa Oulun Luistinseurassa puolustajana. Ennen OLS:aan siirtymistä Hannikainen pelasi Papas nimisessä joukkueessa, joka on Kajaanista.


title: Joonas Hannikainen

text: Hannikainen on pelannut uransa aikana 51 runkosarjaottelua salibandyliigassa.


title: Jukka Lindgren

text: Jukka Lindgren (s. 10. kesäkuuta 1990) on suomalainen salibandyn pelaaja. Hän pelaa Loviisan Torissa puolustajana. Ennen Loviisaan siirtymistä Lindgren pelasi Oululaisessa OLS:ssa sekä Merikoski SBT:ssä.


title: Jukka Lindgren

text: Jukan veli Pekka Lindgren pelaa myös Loviisassa.


title: Roxann Dawson

text: Roxann Dawson (s. 11. syyskuuta 1958) on yhdysvaltalainen näyttelijä, ohjaaja ja tuottaja, joka tunnetaan parhaiten roolistaan B’Elanna Torresina televisiosarjassa "".


title: Roxann Dawson

text: Roxann Dawson esiintyi 1980-luvun aikana Broadwaylla sekä muutamissa elokuvarooleissa ja pienissä televisiorooleissa (muun muassa "Matlock" ja "Baywatch"). Vuonna 1994 hänet palkattiin "Star Trek: Voyager" -sarjaan B’Elanna Torresin rooliin, jota hän esitti vuoteen 2001 saakka. Hän sai roolista kolme ALMA-ehdokkuutta.


title: Roxann Dawson

text: Dawson ohjasi "Star Trek: Voyagerin" jakson ”Riddles”, joka esitettiin Yhdysvalloissa ensimmäisen kerran syyskuussa 1999. Dawson ohjasi myös yhteensä kymmenen "" -sarjan jaksoa vuosina 2001–2004. Hän on ohjannut jaksoja myös esimerkiksi televisiosarjoihin "Lost", "O.C.", "Todistettavasti syyllinen", "Heroes", "Mentalist", "Kosketus", "S.H.I.E.L.D. Agentit" ja "Runaways".


title: Jan Rechberger

text: Jan Markus ”Snoopy” Rechberger (s. 13. kesäkuuta 1974) on suomalainen rumpali.


title: Jan Rechberger

text: Rechberger tunnetaan Amorphis-yhtyeestä, jonka perustajäsen hän on. Hän soitti yhtyeessä alun perin vuosina 1990–1995 ja palasi vuonna 2002 seuraajansa Pekka Kasarin jätettyä yhtyeen. Amorphiksen debyyttialbumilla "The Karelian Isthmus" hän soitti myös koskettimia. Rechberger on soittanut myös Ajattarassa (salanimellä Malakias II), Violent Solutionissa, All Human Substitutesissa, Accussa ja The Junkmenissä.


title: Jan Rechberger

text: Jan soittaa myös Andy McCoyn perustamassa kokoonpanossa Grease Helmet , jolta ilmestyi albumi syksyllä 2012.


title: Jan Rechberger

text: Rechberger soittaa Pearl-merkkisillä rummuilla ja Sabian-merkkisillä symbaaleilla.


title: Rapture

text: Rapture tarkoittaa seuraavia asioita:


title: Penon piiri

text: Penon piiri () on paikallinen itsehallintoalue Tverin alueen luoteisosassa Venäjällä. Vuonna 1930 perustetun piirin pinta-ala on 2 385 neliökilometriä. Asukkaita on 7 600 henkeä (vuonna 2009).


title: Penon piiri

text: Piirin hallinnollinen keskus on Penon taajama. Lisäksi siihen kuuluu 6 maalaiskuntaa:


title: Penon piiri

text: Piiri sijaitsee Novgorodin alueen rajalla Valdain ylängön lounaisosassa. Koillisessa se rajoittuu Ostaškovin, kaakossa Seližarovon ja etelässä Andreapolin piireihin. Pinta-alasta 77,4 % on metsää, 7,5 % maatalousmaata ja 4,2 % vesistöjä. Länsiosasta saa alkunsa Väinäjoki ja koillisessa virtaa Volga. Seudulla on yli 130 järveä, joista suurimmat ovat Vselug, Peno ja Volgo. Suurin osa niistä on jääkauden synnyttämiä.


title: Penon piiri

text: Piirin kautta kulkee Bologojen ja Velikije Lukin välinen rautatie. Tärkeimpiä elinkeinoja ovat maa- ja metsätalous. Nähtävyyksiä ovat Vselugin rannalla sijaitseva Širkovon pogosta vuonna 1694 rakennettuine Johannes Kastajalle omistettuine puukirkkoineen, 1700-luvulla rakennettu Kolminaisuuden kirkko Otolovon kylässä, Neitsyt Marian syntymän kirkko Vselukissa ja 1800-luvun alussa rakennettu Jumalansynnyttäjän ennusmerkin kirkko Vetožetkan pogostalla. Luonnonmuistomerkkeihin kuuluu Novo-Solovetskin saari Vselug-järvellä, jonne vuonna 1701 perustettiin miesluostari.


title: Max Lindblom

text: Max Josef Lindblom () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka komennuksellaan Suomeen joutui santarmien pidättämäksi ja sen jälkeen hänestä tuli osa kalterijääkärien historiaa. Myöhemmin hän osallistui Suomen sisällissotaan Valkoisen Armeijan riveissä suojeluskuntajoukkojen päällikkönä ja komppanianpäällikkönä.


title: Max Lindblom

text: Lindblomin vanhemmat olivat kauppalaivuri Klas Herman Lindblom ja Amanda Olivia Fröberg. Hänet vihittiin ensimmäisen kerran avioliittoon vuonna 1928 Ilmi Thorilda Levanderin kanssa, josta hän erosi vuonna 1934 ja avioitui toisen kerran vuonna 1939 konttoristi Ingrid Natalia Holmlundin kanssa.


title: Max Lindblom

text: Lindblom kirjoitti ylioppilaaksi Turun ruotsalaisesta klassillisesta lyseosta vuonna 1913 ja liittyi Turkulaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1914–1915 ja 1922–1923.


title: Max Lindblom

text: Lindblom liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 3. maaliskuuta 1915. Hänet sijoitettiin joukon 2. komppaniaan. Hänet komennettiin lyhyen koulutuksen jälkeen erikoistehtäviin Suomeen 16. kesäkuuta 1915. Suomessa hän toimi värvärinä ja vakoilijana. Hänen yksi merkittävimmistä tehtävistään oli auttaa talvella vuonna 1916 noin 10-miehinen alokasjoukko Merenkurkun yli Ruotsin puolelle. Edellä kuvatulta matkalta hän tplasi takaisin Suomeen Turkuun, missä hänet pidätettiin tammikuussa vuonna 1916 santarmien toimesta ilmiannon perusteella. Lindblomia pidettiin vangittuna ensin Suomenlinnassa, mistä hänet siirrettiin kesällä vuonna 1916 Katajanokan lääninvankilaan. Katajanokalta hänet siirrettiin lokakuun alussa vuonna 1916 Venäjälle Pietariin Spalernajan vankilaan. Spalernajasta hän pääsi vapaaksi Venäjän vallankumouksen alun sekavissa oloissa 12. maaliskuuta 1917. Venäjältä hän matkusti pohjoista etappitietä Ruotsiin, missä hän työskenteli ratatyövirkailijana Taalainmaalla ja toimi samalla jääkäriliikkeen etappimiehenä.


title: Max Lindblom

text: Lindblom palasi takaisin Suomeen sisällissodan alkaessa Haaparannan kautta. Hän astui Suomen armeijan palvelukseen jo tammikuussa 1918 ja osallistui ensin Tornion valtaukseen. Tornion valtauksen jälkeen hänet komennettiin Siikaisiin, missä hän toimi paikallisen suojeluskunnan harjoituspäällikkönä ja 15.–22. helmikuuta 1918 välisen ajan suojeluskuntajoukkojen päällikkönä. Siikaisista hän lähti joukkoineen Merikarvian rintamalle, missä hän toimi Kristiinankaupungin lentävän pataljoonan 2. komppanian päällikkönä. Myöhemmin hänet määrättiin tarkalleen 27. maaliskuuta 1918 Porin rykmentin II pataljoonan 1. (5.) komppanian päälliköksi. Hän osallistui edellä mainitun komppanian päällikkönä sisällissodan taisteluihin Haminaholmassa, Pohjansahalla, Lammella, Noormarkussa ja Porissa. Näissä taisteluissa hän haavoittui lievästi Pohjansahalla 25. helmikuuta 1918 ja pahemmin Noormarkussa 30. maaliskuuta 1918.


title: Max Lindblom

text: Lindblom siirrettiin sisällissodan jälkeen 30. toukokuuta 1918 Varsinais-Suomen rykmentin 1. komppaniaan päälliköksi ja määrättiin 13. kesäkuuta 1918 alkaen I pataljoonan komentajaksi. Hän toimi myöhemmin myös lyhyen ajan rykmentin väliaikaisena komentajana ja palveli sen jälkeen rykmentistä muodostelussa Turun vartiopataljoonassa. Turun vartiopataljoonasta hänet siirrettiin 17. lokakuuta 1918 Itämeren jalkaväkirykmentti I:een. Lindblom erosi armeijasta 2. marraskuuta 1918 ja siirtyi suojeluskuntajärjestön palvelukseen. Suojeluskunnissa hänet sijoitettiin 29. marraskuuta 1918 paikallispäälliköksi Nauvon suojeluskuntaan, missä hän palveli 30. syyskuuta 1919 saakka. Suojeluskunnasta erottuaan hän hakeutui poliisivoimiin ja hänet nimitettiin 1. marraskuuta 1919 Kemiön piirin apulaisnimismieheksi. Myöhemmin vuonna 1923 hän hoiti lyhyen ajan Kemiön piirin nimismiehen virkaa. Hänet määrättiin 27. helmikuuta 1924 alkaen Hiittisten piirin nimismieheksi. Poliisi tehtävistä Lindblom erosi 6. huhtikuuta 1927. Edellä mainittujen poliisitehtäviensä ohella hän toimi myös Dragsfjärdin suojeluskunnan paikallispäällikkönä 1. lokakuuta 1919 – 1. syyskuuta 1925 välisen ajan ja Kemiön suojeluskunta-alueen päällikkönä 1. syyskuuta 1921 – 1. marraskuuta 1922 välisen ajan. Poliisityöt lopullisesti jätettyään hän työskenteli sen jälkeen vuosina 1929–1937 maanviljelijänä Ruissalossa. Vuoden 1937 jälkeen hän vietti vain aikaansa omistamallaan huvilalla Nauvossa.


title: Max Lindblom

text: Lindblom osallistui sotien aikana perustamistehtäviin Porissa ja toimi sen jälkeen hevosottolautakunnan puheenjohtajana Nauvon ja Korppoon piirissä. Hän toimi myös sotien aikana Turun ja Porin läänin kansanhuoltopiirin tarkastajana Nauvon, Korppoon, Houtskärin ja Iniön alueella. Sotien jälkeen Lindblom toimi edelleen Turun ja Porin läänin kansanhuoltopiirin tarkastaja ja lisäksi Holhouslautakunnan jäsenenä. Hänet haudattiin Nauvoon.


title: Peno

text: Peno () on kaupunkimainen taajama Tverin alueella Venäjällä. Se sijaitsee Peno-järven rannalla 242 kilometriä Tveristä länteen. Taajama on Penon piirin keskus. Sen kautta kulkee Bologojen ja Velikije Lukin välinen rautatie (Penon asema). Asukkaita on 4 500 henkeä (vuonna 2009).


title: Peno

text: Taajama on saanut alkunsa 1900-luvun alussa perustetun rautatieaseman ympärille syntyneestä asutuksesta. Vuonna 1930 se sai kaupunkimaisen taajaman statuksen. Nykyään Penossa on metsä- ja elintarviketeollisuutta. Taajamassa toimii saksalaisten siellä teloittamalle naispartisaanille Liza Tšaikinalle omistettu museo.


title: Eino Lindegren

text: Eino Birger Lindegren () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä joukkueenjohtajana, missä toimessa hän kaatui Viipurissa.


title: Eino Lindegren

text: Lindegrenin vanhemmat olivat käräjäkirjuri Selim Birger Lindegren ja Greta Kaisa Tegelberg. Hän kirjoitti ylioppilaaksi Sortavalan reaalilyseosta vuonna 1914 ja liittyi Karjalaiseen osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla vuosina 1914 - 1915.


title: Eino Lindegren

text: Lindegren liittyi vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 5. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Pataljoonan rintamalta paluun jälkeen hänet siirrettiin 14. syyskuuta 1917 pataljoonan 2. konekiväärikomppaniaan.


title: Eino Lindegren

text: Lindegren astui Suomen armeijan palvelukseen varavääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. Jääkärirykmentin 2. jääkäripataljoonan 3. komppaniaan. Hän otti osaa sisällissodan taisteluihin Lempäälässä ja Kämärällä sekä Viipurissa, missä hänen kohtalokseen tuli kaatua taistelussa 25. huhtikuuta 1918. Hänet haudattiin Kuopion sankarihautaan.


title: Sojuz T-10

text: Sojuz T-10 oli Neuvostoliiton miehitetty avaruuslento Saljut 7 -avaruusasemalle. Laukaisu tapahtui Baikonurista 8. helmikuuta 1984 ja aluksen paluu maahan tapahtui 11. huhtikuuta 1984.


title: Sojuz T-10

text: Laukaisu


title: Sojuz T-10

text: Paluu


title: Sojuz TM-18

text:
Sojuz TM-18 oli Venäjän miehitetty avaruuslento Mir-avaruusasemalle. Alus laukaistiin Baikonurista 8. tammikuuta 1994 ja se palasi maahan 9. heinäkuuta 1994. Kyseessä oli Mir-aseman 18. miehistö.
Laukaisu


title: Sojuz TM-18

text: Laskeutuivat


title: Sojuz TM-19

text: Sojuz TM-19 oli Venäjän avaruusjärjestön miehitetty avaruuslento Mir-avaruusasemalle. Aluksen laukaisu tapahtui 1. heinäkuuta 1994 ja se palasi maahan 4. marraskuuta 1994.


title: Sojuz TM-19

text: Laukaistiin


title: Sojuz TM-19

text: Laskeutui:


title: Laillistettu kiinteistönvälittäjä

text: Laillistettu kiinteistönvälittäjä (lyhenne LKV) on henkilö, joka on Suomessa suorittanut Keskuskauppakamarin laillistetun kiinteistönvälittäjän tutkinnon.


title: Laillistettu kiinteistönvälittäjä

text: Laillistetun kiinteistönvälittäjän tutkintoja järjestetään kaksi kertaa vuodessa Helsingissä, Oulussa ja Tampereella. Tutkinnon suorittaminen on edellytyksenä ammattimaisessa kiinteistönvälityksessä välitysliikkeen tai sen toimipisteen johtajalle. Kokeen läpäisee noin kolmasosa siihen osallistuneista.


title: Laillistettu kiinteistönvälittäjä

text: Vain laillistettu, aluehallintoviraston rekisteröimä ja valvoma kiinteistönvälitysyritys voi yritystoiminnassaan laskuttaa työstään välityspalkkion. Välityshinnoittelun ilmoittamista koskevat periaatteet sisältyvät hintamerkintäasetukseen 1359/1999. Asetuksen taustalla on EU:n direktiivi kuluttajansuojasta kuluttajille tarjottavien tuotteiden hintojen ilmoittamisesta, 98/6/EY. Suomessa kuluttaja voi halutessaan selvittää kiinteistönvälityshintoja ennen välittäjävalintaa internetin välityspalkkiovertailuista. Vaihtoehtoinen tapa hintojen selvittämiseksi on kysyä ne jokaiselta paikkakunnan välittäjältä erikseen.


title: Laillistettu kiinteistönvälittäjä

text: Kiinteistönvälittäjän ja muiden kiinteistönvälitysliikkeiden palveluksessa olevien toimintaan liittyvät keskeisesti Laki kiinteistönvälitysliikkeistä ja vuokrahuoneiston välitysliikkeistä (1075/2000), Laki kiinteistöjen ja vuokrahuoneistojen välityksestä 1074/2000 (kiinteistönvälityslaki ), Valtioneuvoston asetus kiinteistönvälitysliikkeistä ja vuokrahuoneiston välitysliikkeistä (143/2001), Valtioneuvoston asetus asuntojen markkinoinnissa annettavista tiedoista (130/2001) sekä hyvä kiinteistönvälitystapa.


title: Laillistettu kiinteistönvälittäjä

text: Välitysliikelain muutoksen (279/2013) mukaan tammikuusta 2016 alkaen vähintään puolella välitysliikkeen palveluksessa olevista ja jokaisessa toimipisteessä on oltava laillistetun kiinteistönvälittäjän pätevyys.


title: Laillistettu kiinteistönvälittäjä

text: Kiinteistön kauppa on sopimusvapaudeltaan rajoitettua kauppaa, jossa kaupan ollakseen laillisesti pätevä, joudutaan noudattamaan laissa säädettyjä muotomääräyksiä päinvastoin kuin irtaimiston kaupassa, jossa pääsääntöisesti pätee sopimusvapaus.


title: Olga Vuolle

text: Olga Aleksandra Holmberg, kirjailijanimi Olga Vuolle (13. maaliskuuta 1894 Tampere – 23. toukokuuta 1966 Kymi) oli suomalainen kirjailija.


title: Sylviane Telliez

text: Sylviane Telliez (o.s. Marotel, s. 20. lokakuuta 1942 Épinay-sur-Seine, Seine-Saint-Denis, Ranska) on entinen ranskalainen pikajuoksija, joka menestyi varsinkin hallikilpailuissa.